description: Talve tulekust annavad jõuliselt märku nina näpistavad külmakraadid ja maha on sadanud esimene lumi. Endale saapaid jalga tõmmates mõelge ka oma lemmikule.

title: Kuidas talvel koera käppade eest hoolitseda

maintext:
Koera paljastele käpapadjanditele võivad liiga teha nii külm pinnas kui ka libeduse vastu kasutatavad vahendid – soolaühendid ning graniitkillustik. Kuna tavalise naatriumkloriidi asemel kasutatakse jää sulatamiseks vahel ka söövitavamad ühendeid (näiteks magneesium- või kaltsiumkloriidi), võib õues ringi lippamine käpapadjandeid ärritada või lausa haavandeid tekitada, kirjutab koeratoit.ee.
Käppade kaitsmiseks on kaks võimalust – jalanõud või käpavaha. Saapad on väga tänuväärsed, kuid nendega harjumine võtab aega, kõik koerad ei pruugi nende kandmisega leppida ning probleeme võib tekitada ka sobiva suuruse leidmine. Käpavaha kasutamine on see-eest mõnevõrra mugavam. Umbes 5-10 minutit enne jalutuskäiku tuleks kõikide käppade padjandid vahaga kokku määrida, samuti võib seda panna külmakaitseks ninale. Lisaks on käpavaha hea kasutada suvel kuumal asfaldil kõndimiseks.
Spetsiaalse koerte käpavaha kasutamine ei ole tingimata vajalik, väga hästi sobivad ka teised nahahoolduseks mõeldud kreemid. Kreemi eesmärgiks on luua padjanditele kaitsekiht, mis ei lase kemikaalidel nahani jõuda ning kividel käppadele viga teha. Sobivad kreemid sisaldavad näiteks oliiviõli, kus on rohkelt antioksüdante (oleuropleiin ning hüdroksütürosool – kõige tõhusamad looduslikud antioksüdandid). Nii jõuab kreem ka naha kõige sisemise kihini, kus toimub rakkude moodustumine. Teine väga kasulik komponent on mesilasvaha, mis niisutab nahka ning moodustab vastupidava kaitsekihi. Erinevalt parafiinist laseb mesilasvaha õhku läbi ega tekita umbset kihti. Sarnaselt oliiviõlile stimuleerib ka mesilasvaha uute rakkude kasvu, kuna sisaldab rohkelt A-vitamiini. Lisaks on nii oliiviõlil kui mesilasvahal antibakteriaalne ning põletikuvastane toime.
Käppadele mõjuvad hästi ka erinevad taimsed ekstraktid, näiteks rosmariini- ja viirukipuuõli ning harilik santoliin. Rosmariiniõli toimib antibakteriaalselt, pärsib nahaseente elutegevust ja toetab naha uuenemist, samuti parandab see vereringet ja tervenemisprotsessi. Viirukipuuõli toimib antiseptiliselt (bakterite, seente ja viiruste vastu) ja hooldab nahka. Harilik santoliin pärineb Vahemere läänerannikult. Nahale toimib see õrna valuvaigistina ja aitab hästi putukahammastustest põhjustatud sügeluse vastu. Lisaks kiirendab santoliin tervenemisprotsesse.
Vältida tasuks parafiini sisaldavaid kreeme, kuna see nafta tootmise kõrvalsaadus takistab naha hingamist ja normaalselt happekihti.
Kuna lemmikutel tuleb mänguhoos ikka aeg-ajalt ette kriimustusi või väiksemaid vigastusi, võiks iga loomaomaniku koduapteegis olla üks hea multifunktsionaalne haavahooldusvahend.
Levinumad tervendavad salvid ja nende omadused:


description: Kasside Turvakodus ootab kodupakkumisi habras emane kiisu Piret, kes jõudis kassituppa Viimsist. Nagu tänavakasside puhul ikka, pole ka Pireti elu olnud kerge.

title: Päevakäpp: kaunitar Piret unistab oma kodust

maintext:
Tema lapsepõlvest on puudunud lõbusad mängud, hellad paid ja soe pesa. Tänaval elades pidi Piret iga päev näljaga võitlema ja pidama endamisi aru, kus võiks ta järjekordse kõleda öö mööda saata.
Piretil tekkis esimene kontakt inimesega turvakodus. Vabatahtlikud on iga päev vaeva näinud, et aidata tal oma hirmudest üle saada. Mitu kuud hiljem on areng märgatav – Pireti pilk on soe ja ta on väga uudishimulik, käies pidevalt inimesel vaikselt järgi. Samuti on ta õppinud mängima, unustades nendel hetkedel oma hirmud. Piret on noor ja arenemisvõimeline ning ei ole kahtlustki, et temast saab ühel päeval paimaias sülekass.
Kui Piret võitis sinu südame ning sul on aega ja soovi võita tema oma, siis kirjuta info@kassideturvakodu.ee.

fasttext_language: et


description: Mõned inimesed ütlevad uhkelt, et nemad on kassi- või koerainimesed, teades, et kassi- ja koeraomanikel on mõned olulised erinevused.

title: Elu kassiga ja elu koeraga: peamised erinevused


authors:
Kerti Kulper
Caters News Agency

description: Sügishooajal Kanadas Manitoba provintsis asuvast Churchilli linnast läbi sõites tuleks oma autouksed kindlasti lukku panna, kuna väikest linna läbivad sel ajal jääkarud.

title: Kanada linna külastab igal aastal üle tuhande jääkaru

maintext:
Igal aastal, alates septembrist kuni novembrini, külastab Churchilli linna ümbrust üle tuhande jääkaru. Jääkarud, kes võivad kaaluda mitusada kilogrammi, veedavad aega sel poolsaarel, kuni laht kinni jäätub ja jääkarud saavad rahulikult hülgeid jahtida, kirjutab Mother Nature Network.
Võiks ju arvata, et inimesed pelgavad jääkarusid ja hoiavad sel ajal piirkonnast eemale, kuid tegelikkuses on asi vastupidine: kui muidu elab väikelinnas umbes 800 inimest, siis jääkarude liikumise perioodil tõuseb linnakese elanike arv üle 10 000. Turistid soovivad karusid oma silmaga näha ja paljud loodusfotograafid sõidavad selleks ajaks Churchilli, et karudest pilte teha.
Kuigi Churchilli on lausa nimetatud «jääkarude pealinnaks», ei tasu arvata, et karud saavad vabalt linnas ringi liikuda. Loodusvaht Wayde Roberts rääkis, et tavalisel päeval patrullivad nad linnas koos nelja kolleegiga. «Meil on üles seatud n-ö kontrolltsoon ümber Churchilli linnakese. Kui mõni karu pääseb sellest läbi, üritame ta kinni püüda. Mõnel päeval on karud aktiivsemad, mis võib tähendada seda, et lõunaks oleme kinni püüdnud 12-14 karu. Me üritame hoida karusid ja inimesi eraldi,» rääkis Roberts ja täpsustas, et nende eesmärgiks pole mitte karusid lihtsalt kinni püüda, vaid tagada linnaelanike turvalisus.
Mida tehakse nende karudega, kes tahaksid uudishimulikult linnas ringi vaadata? Nende jaoks on Churchillis spetsiaalne «jääkaruvangla». Problemaatilised karud pannakse puuridesse, kus neid hoitakse kuni lahe täieliku jäätumiseni. Seejärel lastakse karud linnast turvalises kauguses vabadusse.
Kuigi Churchilli elanikel ja turistidel pole lubatud öösiti linnas ringi jalutada, tühistatakse see keeld üheks ööks: Halloweeniks. See aga tähendab korravalvuritele rohkem tööd, kuna nad peavad veenduma, et lapsed saaksid muretult käia komme nurumas kartmata, et võivad mõne jääkaruga kokku sattuda.


description: Jeemenis paiknev Taizi loomaaed on tuntust kogunud sellega, et pärast pankroti välja kuulutamist jäi loomaaeda sadu loomi, kelle eest enam regulaarselt ei hoolitseta. Loomaaeda jäänud loomad, kelle hulgas on ka väga haruldasi liike, kannatavad nälga ja surevad.

title: Pildid: haruldased araabia leopardid nälgivad hüljatud loomaaias

maintext:
Väidetavalt elab loomaaias umbes 200 erinevat looma, muuhulgas ka väga haruldased araabia leopardid. Loomakaitsjad võitlevad selle eest, et loomad sisuliselt hüljatud loomaaiast ära tuua, edastab Caters News.
Taizi loomaaias elab hetkel 26 araabia leopardi, kellest kaks on alles pojad, ja selle liigi säilitamine on ääretult oluline. Arvatakse, et leopardidel võib loomaaias toitu jätkuda veel umbes nädalaks ja siis ootab neid uuesti ees näljaperiood, mis võib saada saatuslikuks.
Caters News Agency
Taizi loomaaed kuulutas 2015. aastal välja pankroti, kuna sõja tõttu ei käinud seal üldse külastajaid. Pärast pankrotti jäid loomad ilma hooleta. Loomade toitmiseks on kogutud raha ja loomakaitsjad käivad vastavalt võimalustele loomade eest hoolitsemas ning neile toitu viimas. Mõned loomad on suudetud juba loomaaiast ka ära transportida.
Looduses eksisteerib veel vaid 80 araabia leopardi. Taizi loomaaeda jäänud leopardide olukord on üsna kriitiline, sest ekspertide hinnangul võivad need loomad seal lähinädalatel surra.


authors:
Kerti Kulper
Tartu Koduta Loomade Varjupaik

description: Tartu koduta loomade varjupaigas ootab omanikku sõbralik umbes 9-aastane koer.

title: Päevakäpp: sõbralik koer ootab omanikku


description: Donald Trump, kes valiti USA uueks presidendiks, on öelnud, et illegaalsete immigrantide eemale hoidmiseks laseks ta ehitada seina USA ja Mehhiko vahele. Mida tähendaks selline sein aga loomade jaoks, kes elavad kõnealuses piirkonnas?

title: Mida tähendaks "Trumpi sein" loomadele?

maintext:
«Ilma piirideta rahvas pole rahvas. Lõunapoolse piiri äärde tuleb ehitada sein,» sõnas Trump ja väitis, et sunnib Mehhikot taolise seina eest maksma. Kui selline sein peaks tõesti kerkima, oleks selle mõju keskkonnale märkimisväärne: tuhanded metsloomad, sealhulgas ka väljasuremise ohus olevad loomad, kelle koduks on just vaidlusalune piirkond, sureksid, kirjutab The Dodo.
«Tähtis on tagada, et loomad saaksid metsikutel aladel vabalt ringi liikuda,» märkis Auburni ülikooli juurde kuuluva loodusmuuseumi abiprofessor David Steen. Tema sõnul peavad loomad ringi liikuma, et liigisiseselt saaksid geenid edasi kanduda ja samuti tagab see selle, et loomad, kes on mõnes piirkonnas välja surnud, saavad sinna tagasi kolida või unustatud piirkonna mingi aja pärast taasavastada.
Mõned liigid, näiteks väljasuremise ohus olev Mehhiko hunt, on juba taasavastamas New Mexico piirkonda. Samuti hoitakse silma peal jaaguaritel, kelle arvu soovitakse USAs suurendada. Ekspertide sõnul on ka näiteks otselotid hakanud liikuma Mehhikost USA poole, tagasi aladele, kus nad kunagi varem elasid.
Sein, mille Trump sooviks kahe riigi vahele ehitada, oleks umbes 3200 kilomeetri pikkune ja kuni 16 meetri kõrgune. Taoline ehitis kahe riigi vahel peataks loomade rände nii, nagu see siiani on toimunud.
«Mitmed liigid rändavad vastavalt aastaajale ja ilmastikutingimustele. Pole raske ette kujutada, mis juhtuks siis, kui loomadel oleks järsku sein ees ja nad ei saaks enam tavapäraselt ringi liikuda,» ütles Steen. Ekspertide hinnangul kannataks «Trumpi seina» tõttu 111 väljasuremise ohus olevat looma- ja 108 rändlinnuliiki.
Arvestada tuleks ka sellega, et kui peaks esinema karme ilmastikutingimusi – näiteks tekib põud –, siis peavad loomad saama liikuda vee juurde. Kui neile sein ette teha, siis kaob see võimalus ja loomad surevad. Põuast on saamas üha suurem probleem ja üleüldiselt arvatakse, et globaalne soojenemine võib välja suretada tuhandeid looma- ning linnuliike. Esimesed imetajad on globaalse soojenemise tõttu juba surnud ja paljud on väljasuremise ohus.


description: Me võime ju kohelda oma lemmikuid nagu pereliikmeid, aga see ei tähenda, et me peaks neile pakkuma inimestele mõeldud toitu.

title: Toidud, mida ei tasuks koerale pakkuda

maintext:
Business Insider uuris loomaarstidelt dr Richard Goldsteinilt ja dr Pamela Edwardsilt, milliseid toite ei peaks koertele andma.
Avokaado sisaldab persiini, mis tekitab koertel mürgistust ja selle tulemusel võib koer oksendada või tal võib kõht lahti olla.
Viinamarjad ja rosinad võivad koertel tekitada neerupuudulikkust ning haigusi. Mõned uuringud on näidanud, et rosinad on koertele veelgi kahjulikumad kui viinamarjad.
Sibul ja murulauk võivad põhjustada aneemiat ehk verevaesust. Samas rõhutasid mõlemad loomaarstid, et koerad peaksid sibulat ja/või murulauku väga palju sööma, et neil tekiks aneemia. Sibul ja murulauk võivad ärritada ka koera seedeelundkonda.
Küüslauk põhjustab samuti kõhuprobleeme ja suures koguses tarbides ka aneemiat. Dr Goldstein ütles, et tema on kokku puutunud koeraomanikega, kes pakuvad oma lemmikutele beebitoitu, aga mõned beebitoidud võivad sisaldada küüslaugupulbrit. Ka kassid on küüslaugu suhtes väga tundlikud.
Sool ja soolased snäkid pole samuti koertele sobilikud, kuna need suurendavad janutunnet ning võivad ajada koera oksele, tekitada kõhulahtisust, depressiooni, haigushooge jms.
Pähkleid (mandleid, kreeka pähkleid, maapähkleid) tuleks koertest eemale hoida, kuna need võivad põhjustada oksendamist, kõhulahtisust ja kõhunäärmepõletikku, sest pähklid sisaldavad palju rasva. Eraldi tõid loomaarstid välja makadaamia pähklid, mis lisaks oksendamisele võivad muuta koera nõrgaks ja tekitada depressiooni.
Sinepiseemned võivad samuti põhjustada oksendamist ja kõhulahtisust.
Rabarber võib põhjustada suurenenud süljeeritust, värinaid ja neerupuudulikkust.
Tsitruselised võivad ka väga väikeses koguses koera seedeelundkonda ärritada. Kui koer peaks suuremas koguses tsitrusvilju tarbima, siis võib tal esineda kõhuvalu ja depressiooni.
Šokolaad on teatavasti koertele kahjulik, kuna võib põhjustada oksendamist ja kõhulahtisust. Ent lisaks sellele võib šokolaad panna koera hingeldama, suurendada janutunnet, mistõttu peab koer tihemini pissil käima, muuta koera hüperaktiivseks, panna südame puperdama, tekitada haigushooge ja šokolaadi tarbimine võib koerte puhul isegi lõppeda surmaga. Dr Goldstein lisas, et mida tumedam on šokolaad, seda ohtlikum on see koerale.
Kohv ja kohvioad mõjuvad koertele samamoodi nagu šokolaad. Kuigi keegi ei anna ilmselt oma koerale kohvi juua, tasuks ka kohvioad ära peita, et koer ei saaks neid nosida.
Toores kanamuna võib koertel põhjustada naha ja karvkatte probleeme.
Piimatoodete kohta ütles dr Goldstein, et inimesed ja kassid suudavad neid üsna hästi taluda, kuid koertel esineb rohkem probleeme laktoositalumatusega, mistõttu võivad piimatooted ärritada koera kõhtu ja põhjustada kõhulahtisust.
Ksülitool on magusaine, mida leidub näirimiskummis ja «suhkruvabades» toodetes, näiteks maapähklivõis. Ksülitool võib põhjustada oksendamist, väsimust, tuimust, haigushooge ja isegi koomat.
Loomaarstid rõhutasid, et koerad ei pruugi erinevatele toiduainetele samamoodi reageerida ja alati ei pruugi tagajärjed sugugi traagilised olla. Samas tasuks järgida põhimõtet, et kui mõni toiduaine paneb sind kahtlema, pea nõu loomaarstiga.


description: Ilmselt on paljud meist kuulnud sellistest kassitõugudest nagu Pärsia kass või karvutu sfinks, aga kas tead ka selliseid tõuge nagu peterbald või minskin?

title: Kõige haruldasemad kassitõud, mis praegu eksisteerivad

maintext:
Kassisõprade portaal iHeartCats tõi välja kaheksa kõige haruldasemat kassitõugu, mida praegu maailmast võib leida.
1. Peterbald
See tõug aretati välja Venemaal 1994. aastal. Peterbald on väga armas ja sõbralik kass ning tema eest tuleb hoolitseda samamoodi nagu karvutu sfinksi eest. Kehaehituselt sarnaneb ta lühikarvalise oriental'i kassiga. Peterbald'i karvkate võib olla mitut erinevat värvi.
2. Ojos Azules ehk «sinisilmad»
See kassitõug on nime saanud imeilusate siniste silmade järgi. See tõug leiti New Mexicost 1984. aastal ja neid kasse on maailmas väga vähe. Tõugu on kirjeldatud sõbraliku, aktiivse ja armastavana.
3. Sokoke
Sokoke tõug on loomulikul teel tekkinud ja esimesed seda tõugu kassid pärinevad Keenia metsadest. See triibuline kiisu on rahumeelne ja muretu. Keenias leidub neid rannikualadel, kus need kassid uitavad vabalt ringi.
4. Kuriili bobtail
Ka see kassitõug on väidetavalt tekkinud loomulikult ja pole inimeste poolt aretatud. Kõige rohkem leidub neid kasse Venemaal ja osaliselt ka Euroopas, üksikud elavad ka USAs. Kuriili bobtail on väga intelligentne tõug, need kassid on iseseisvad ja armsad. Looduses on nad osavad jahipidajad ja kuna see tõug armastab ka vett, oskavad nad ka kala püüda.
Kuriili bobtail. Vladimir Pesnya/RIA Novosti
5. Serengeti
Serengeti tõug tekkis 1990. aastate keskpaigas Bengali ja lühikarvalise oriental'i kassi ristandina. Kuigi see tõug on endiselt üsna haruldane, koguvad nad üha enam populaarsust tänu oma mängulisele iseloomule. Nende karvkate on täpiline ja keha üsna pikk.
6. Napoleon
Napoleoni tõug on segu Pärsia kassist ja munchkin'i kassist. Need kiisud on küll väikest kasvu ja pigem madalad, kuid väga uhke karvkattega ning neile on mõnus pai teha. Kuigi nad on pärslaste sugulased, ei ole neil kassidel nöbinina, kuid nende pea on pärslaste moodi ümar.
7. Burmilla
See tõug tekkis Suurbritannias 1980. aastatel. Väidetavalt juhtus asi nii, et üks koristaja unustas kogemata ukse lahti ja kaks kiisut – üks neist pikakarvaline tšintšilja pärslane ja teine Birma kass – leidsid teineteist. Nende järglased olid väga armsad ja inimestel tekkis nende vastu suur huvi ning burmilla'st saigi ametlikult uus kassitõug.
8. Minskin
Minskini esivanemateks on ilmselt olnud sfinks ja munchkin. Nad võivad olla karvutud või peaaegu olematu karvkattega ning neil on madal ja lühike keha. Iseloomult on nad väga sõbralikud.


description: 73-aastane Terry Taylor elab Suurbritannias Essexis ja tal on paari punarinnaga tekkinud väga eriline side. Linnuke usaldab meest lausa nii palju, et julgeb mehe huulte vahelt ussikesi vastu võtta.

title: Pildid: eakas mees hoiab linnu jaoks ussikest huulte vahel

maintext:
Taylori abikaasa suri 2005. aastal ja pärast seda hakkas mees punarinde toitma. Ta poleks ealeski arvanud, et üks neist muutub nii julgeks, et haarab ussikese lausa mehe suust, kirjutab Caters News.
Caters News Agency
Alates selle aasta suvest on Taylor peamiselt toitnud kahte lindu, kes on tema sõnul ema ja poeg. Ta pani neile nimeks Susie ja Monty. «Tänu neile tõusen ma igal hommikul voodist. Kui ma neid ei toida, siis ülejäänud aja veedan ma täiesti üksinda,» rääkis mees ja lisas, et toidab linde iga päev enam vähem samal ajal.
Caters News Agency
Ühel päeval oli tal vaja parajasti lindude toitunõud kinnitada ja seetõttu asetas ta ühe ussikese enda huulte vahele. Üllataval kombel lendas Monty tema näo juurde ja võttis ussi ära.
Caters News Agency
Viimaste aastate jooksul on Taylor näinud mitmeid punarinde, kuid ükski neist pole olnud nii julge kui Monty.


description: Koerad, kassid ja teised lemmikud võivad vahel üsna iseäralikult käituda ning loomaomanik ei pruugigi kunagi mõista, miks lemmikloom niiviisi tegi.

title: Loomaomanikud räägivad: kõige imelikumad asjad, mida lemmikud on teinud

maintext:
Redditi keskkonnas said aga inimesed oma suud puhtaks rääkida ja paljastasid, millised on kõige veidramad asjad, mida nende lemmikud on teinud.
«Minu koer kardab väga äikesetormi. Kui ilm läheb käest ära, siis ronib koer tavaliselt söögilaua alla. Imelikuks muudab asja see, et ta võtab sinna laua alla kaasa kõik oma lelud, natuke toitu ja oma lemmiku teki. Ta lihtsalt lebab seal ja ootab maailma lõppu.»
«Mul on kilpkonn nimega Rasputin. Ma lasen ta vahel tuppa ringi kõndima. Kui ma ise mõnikord põrandal istun, siis ta ronib mulle sülle ja tõstab oma pea, et mulle küsivalt otsa vaadata. See tähendab, et ma pean teda lõua alt sügama. Kui see on tehtud, ronib ta uuesti maha ja jätkab oma jalutuskäiku. Rasputin on lahe vennike.»
«Mul oli kunagi kass, kellele meeldis vee all pesemas käia. Ta eelistas duši all käimist, aga kui keegi oli parajasti vannis, ronis kass hea meelega vette. Kraanikaussi ei saanud näiteks mustade nõude jaoks vett lasta, sest kass ronis kohe sinna sisse.»
«Mu koerale meeldib silma vaadata sellele inimesele, kes on end parajasti tualetis kergendamas. See tähendab, et tualeti uks tuleb kindlasti lahti jätta ja koer sätib end sellisesse kaugusse, et ta näeks inimest. Ta võib näiteks üle õla vaadata ja kui inimene ei vaata talle otsa, hakkab koer urisema. See on üsna veider.»
«Minu kassile meeldib end peeglist vaadata. Seda on imeline jälgida. Ta vaatab ennast ja vahel puudutab peegelpilti ka käpaga.»
«Minu koer võtab krõbinaid ükshaaval kausist ja viib need veidi eemale. Kui ta on rahul selle hunnikuga, mis tal eemal on krõbinatest tekkinud, siis ta hakkab neid alles sööma.»
«Üks mu kassidest ignoreerib mind umbes 23 tundi päevas. Siis, kell neli hommikul, on ta minusse armunud ja äratab mind üles sellega, et pistab oma käpa mulle suhu või silma. See on üsna rõve.»
«Meie koerale meeldib verandale viivat klaasust lakkuda. Ta surub oma näo selle vastu, suu pärani lahti, ja limpsib seda aeglaselt, nagu oleks armunud.»
«Mu siilile meeldib oma puuris asju ümber sättida. Ta võib toidukausi ümber pöörata, tirida oma «tualeti» jooksuratta juurest eemale, heita voodi üldse puurist välja jne. Kui ma ärkan tema laamendamise peale üles ja lähen temaga riidlema, siis ta vaatab mind sellise näoga, et teda ei huvita üldse, mis ma ütlen, sest ta teeb seda, mida tahab.»
«Mu tuhkrule meeldib lusikaid koguda. Mitte kahvleid ega nuge, vaid ainult lusikaid.»
«Mu kass, kes on üldiselt maailma kõige laisem loom, jookseb alati kohale, kui mu õde hakkab meie riigihümni laulma. Kass istub õe juurde ja hakkab temaga kaasa «laulma». Ükski teine laul teda sel moel ei eruta.»
«Ühele mu kassidest meeldivad kõrred. Kui keegi tuleb mulle külla ja tema joogi sees peaks olema kõrs, siis ei anna kass enne alla, kui see kõrs on tema oma. Ta võtab selle kas ise või see tavaliselt antakse talle. Seejärel kannab ta seda hammaste vahel kaasas, kuni ta lõpuks kõrre mõne mööblieseme alla kaotab.»
Hea lugeja, kas sinulgi on mõni analoogne lugu oma lemmikloomast? Saada see meile ja võid võita fotosessiooni, kus jäädvustatakse sind koos su lemmikuga. Loe lähemalt lugejamängu üleskutsest!


description: Selle nädala alguses võis ühes Miami Beachi parkimismajas näha üsna veidrat vaatepilti: autode vahel eksles ringi üks kaheksajalg. Vaatepilt tekitas pealtnägijates segadust, ent sama segaduses oli ilmselt ka õnnetu kaheksajalg, kes ei saanud aru, kus ta parajasti on.

title: Üllatus parkimismajas: autode vahel eksles kaheksajalg


authors:
Kerti Kulper
Mugumogu Ap

description: Kassid armastavad kaste, selles pole küsimustki. Nad poevad igasse kohta, mis on vähegi kandiline ja meenutab kasti: sahtlisse, pesukasti ja vahel ka kraanikaussi. Aga miks kassid kaste armastavad?

title: Miks armastavad kassid kaste?

maintext:
Kastid on kiisude jaoks lausa vastupandamatud seetõttu, et need pakuvad kaitset. Kass tunneb, et pisike ruum kaitseb teda kiskjate eest – isegi siis, kui ta on toas ja seal pole ühtegi teist looma – ja kasti ääre tagant on hea saaki jahtida, kirjutab Mother Nature Network.
Kastidesse ronimine või sealt välja hüppamine on kassi jaoks niivõrd loomuomane tegevus. Kui soovid oma kassi elu veidi põnevamaks muuta, leia talle paar erineva suurusega kasti, kuhu ta saab end vahel ära peita. Aseta kast turvalisse kohta, kus kiisu saab sellega mängida. Võid kasti panna mõned kassi lemmiklelud või lõigata kasti külgedesse auke, kust kass saaks välja piiluda.
Kastis on kiisul ka mõnusalt turvaline magada. Kassid magavad 18-20 tundi päevas, seega on üsna loogiline, et nad otsivad kohti, kus saaks seda segamatult teha. Aseta kasti põhja pehme tekk, mida kiisu saab soovi korral «sõtkuda» ja mille peal oleks tal mõnus pikutada.


description: Kass Maru on ilmselt internetis üks kuulsamaid kiisusid. Maru omanikud filmivad tihtilugu seda, kuidas Maru järjekordselt mõnda pisikesse kasti ronib ja neid videoid on vaadanud miljonid inimesed. Hiljuti ilus Maru koju aga uus huvitav asi: kiik.

title: Video: sihikindel kass üritab kiige peale saada

maintext:
Kassid on üsna müstilised tegelased ja nende käitumist võib olla vahel raske mõista. Toakasside omanikud on ehk märganud, et kiisud võivad vahel mööda tube justkui sihitult ringi joosta.
Kassid Jaffa ja Stuart, taksikoer Frank, bulldog Tia ja dalmaatsia koer Macey oleks justkui mõne lõbusa koguperefilmi peategelased, kuid tegelikult on nad hoopis «tööl» populaarse veebipoe Etsy esinduses.
Loomaomanikud räägivad: kõige imelikumad asjad, mida lemmikud on teinud
Koerad, kassid ja teised lemmikud võivad vahel üsna iseäralikult käituda ning loomaomanik ei pruugigi kunagi mõista, miks lemmikloom niiviisi tegi.
Lugeja kirjutab: koer on mõned kassi kombed omaks võtnud
Eile läks käima meie lugejamäng, mille raames ootame teie lõbusaid, veidraid või omapäraseid lugusid oma lemmikloomadest. Lugejamängu auhinnaks on fotosessioon. Mängust võtab osa ka Elina, kes kirjutas meile oma koerast nimega Watson.
Seitse kassitõugu, mis näevad välja kui suured kaslased
Pole kahtlustki, et kodukasside ja nende suurte ning metsikute sugulaste vahel eksisteerib mingisugune side. Tegelikult on suurtel kaslastel ja kodukassidel nii mõndagi ühist.
Miks arvatakse, et mustad kassid toovad õnnetust?
Mitmes välisriigis tähistatakse täna halloweeni, mille üheks sümboliks on aastate jooksul kujunenud süsimust (nõia) kass. Miks aga seostatakse musti kasse halva õnnega?
Miks kassid käppadega «sõtkuvad»?
Tõenäoliselt on iga kassiomanik näinud seda, kuidas kiisu aeglaselt oma esikäppadega mõnda pehmet pinda «sõtkub». Miks ta seda teeb?
Viis võimalust, kuidas kassi õnnelikuks teha
Kui võtad endale kassi, siis võtad ka vastutuse hoolitseda kassi füüsiliste ja vaimsete vajaduste eest. Kass on loomult jahipidaja ja armastab vabadust, aga kassiomanik eeldab, et tema kodus elades kohandub kass inimese harjumuste ja päevakavaga.


description: Kas sinu koer on üks neist, kes poeb teki alla ja jääb seal magama? Paljud koerad teevad nii. Kuna tegemist oleks justkui inimestele omase asjaga, siis on üsna lõbus vaadata, kui koer samamoodi käitub.

title: Miks meeldib mõnele koerale teki all magada?

maintext:
Loomaarst dr Kathryn Primm selgitas, et loomad sõltuvad paljuski ressurssidest nagu toit, vesi ja peavari. Sinu voodi võib koera jaoks olla pelgupaik, eriti, kui koer käib voodis sageli ja seal on temale tuttav lõhn. Ta poeb oma varjupaika, sest see on tema jaoks rõõmus ja turvaline paik, kirjutab iHeartDogs.
Teki all tunneb koer, et ta on ümbritsetud headest asjadest ja see mõjub talle hästi. Mõned koeratõud on ka sellised, kes armastavad tekkide sisse kaevuda puhtalt lõbu pärast. Näiteks taksikoerad on sellised, kelle pikk keha ongi loodud kitsastes urgudes käimiseks, seega tekkide vahel võib ta end väga hästi tunda.
Koerale meeldib seegi, kui samas voodis ja võib-olla ka sama teki all on tema kallis omanik. Koer mõistab, et voodis tunneb omanik end hästi ja käib seal puhkamas. Koera jaoks on omanik kui hea sõber, pereliige ja ka mentor. Loom tajub, et voodi on turvaline paik ja seal veedetakse üsna suur osa ööpäevast. Koera jaoks on see loomupärane, et ta tahab magada omaniku lähedal ja omanikku kaitsta.


description: Ilmad on külmaks läinud ja varjupaikade asukate hulk muudkui kasvab. Seoses talve tulekuga võtab Võru kodutute loomade varjupaik vastu igasuguseid materjale, millest saaks loomadele pesad teha.

title: Varjupaik ootab tekke-patju, millest loomadele pesad teha

maintext:
Kui sinu kodus on üle mõni tekk, padi, käterätt, saunalina, padjapüür, voodilina, tekikott või laudlina, siis varjupaik oleks nende üle väga õnnelik ning võtaks hea meelega vastu. Tähtis oleks, et iga varjupaiga elanik saaks pehme ja kuiva pesa.
Pesamaterjali võib varjupaika viia külastusaegadel T-R kell 14-16 ja L kell 12-14. Kui need ajad ei sobi, siis võiks helistada varjupaika telefonil 53 404 223.


description: Väikestel lastel võib teatavasti olla uinumisega probleeme, kui lemmiklelud ei pikuta nende kõrval. Ühe koeraga on sama lugu, mistõttu võtab kutsa igal õhtul erineva mänguasja pessa kaasa.

title: Imearmas: kuldne retriiver võtab igal õhtul erineva kaisulooma pesasse kaasa

maintext: Koera omanik on jäädvustanud nii videole kui fotodele, kuidas tema lemmik trepist üles tuleb erinevate mänguasjadega ja need oma pesasse viib. Loodetavasti on koos mänguasjadega parem ja turvalisem magada!


description: Varjupaikade MTÜ Tallinna varjupaigas ootab kodupakkumisi umbes 10-aastane emane koer Bämbi-Karri.

title: Päevakäpp: sõbralik Bämbi-Karri otsib kodu

maintext:
Internetis levib kulutulena foto ühest väga karvasest loomast ja inimeste seas tundub olevat segadus, kas tegemist on kassi või koeraga.
Kuidas tõlgendada koera käitumist
Iga omanik mõistab oma koera kõige paremini, aga kuna koerad ei oska end sõnadega väljendada, siis peavad inimesed õppima koerte käitumist õigesti mõistma.
Lugeja kirjutab: koer aitas lapsel tähed selgeks õppida
Postimehe lemmikloomaportaalis on hetkel käimas lugejamäng, mille raames ootame lugejate naljakaid ja/või omapäraseid lugusid lemmikloomadest. Lugejamängu auhinnaks on fotosessioon fotograaf Elina Kaarneemega. Saime kirja ka Luulelt, kes tutvustas meile oma lemmikut nimega Tupsu.
Miks meeldib mõnele koerale teki all magada?
Kas sinu koer on üks neist, kes poeb teki alla ja jääb seal magama? Paljud koerad teevad nii. Kuna tegemist oleks justkui inimestele omase asjaga, siis on üsna lõbus vaadata, kui koer samamoodi käitub.
Kas koerad nutavad samamoodi nagu inimesed?
See, kuidas koerad omavahel ja ka inimestega suhtlevad, on ühtlasi põnev, ent samas ka segadust tekitav. Koerad pole küll võimelised rääkima, kuid nad on suutelised oma tundeid väga selgelt väljendama ja on kordades ausamad kui inimesed.
Seitse märki, et koeral võib olla stress
Koerad on suutelised erinevaid emotsioone kogema ja tihtipeale on just inimesed need, kes mõjutavad koera meeleolu kõige enam. Suured muudatused – uue lemmiklooma või beebi koju toomine, kolimine või pereliikme haigus – võivad koertel stressi, ärevust ja isegi depressiooni tekitada.
Tänavalt püütud koer näitas politseinikule keelt
Nii mõneski politseiuudiseid kajastavas teleklipis on näidatud kodanikke, kes väljendavad pahameelt, kui politsei neid oma autosse pistab ja aresti- või kainestusmajja toimetab. Nüüd tuleb välja, et ka koerad julgevad välja näidata, mida nemad arvavad sellest, kui neid politseiautosse pannakse.


description: Saaremaal Leedri külas elab kana nimega Erna, kes on oma elus pidanud nii mõndagi üle elama.

title: Kana Erna lugu: tagakiusatud heidikust enesekindlaks lemmikuks

maintext:
Erna noorpõlv oli väga õnnetu, sest teised kanad kiusasid teda halastamatult. Erna sai ostetud koos teiste kanadega sel kevadel, nii et tegu oli ühe pere tibudega, selgitab perenaine. Miks nad teineteisele ei meeldinud, ei teagi, öeldakse, et vahepeal kanad valivad ühe nõrgema, keda kiusata.
Kiusamine tekitas Ernale depressiooni ja temast sai heidik. Ta ei söönud, ei munenud, õelad kaaslased kiskusid tal suled välja. Erna oli väga kurb ja juba alla andmas. Ka pererahvas oli nõutu, sest pole ju lihtne pealt vaadata, kui ühte hoolealust pidevalt kiusatakse.
Lõpuks otsustati, et midagi tuleb ette võtta ja Ernale ehitati garaaži alla privaatne pesa. Kuna asi oli nii hulluks läinud, et teiste kanade kiusu tõttu puudusid suled Erna kaelalt, seljalt ja ka tiibadelt, otsustas perenaine Ernale villase soki ümber tõmmata, et tal soe oleks. Ernale see aga väga ei meeldinud ja ta püüdis soki eest taganeda. Pool päevakest see tal kaela ümber vastu pidaski, aga õnneks on nüüdseks Ernale suled tagasi kasvanud ja sellest, et Erna ei tahtnud teistele kanadele stiilieeskujuks saada, pole suurt midagi.
Erna / Dagmar Lamp
Praegu on Erna suurimaks sõbraks koer. Erna pole ka oma endist kodu unustanud ja kui ta hommikuti koos koeraga valdused on üle vaadanud, käib ta ka kanala juurest läbi ja uurib, mis seal toimub. Läbi võrgu vahetatakse uudiseid ja noorpere tibudega on Erna ka ringi siblinud, nemad omavahel ei tülitse. Nendega käitub ta nagu tõeline vana kana, kes teab, kuidas maailmas asjad käivad, kuhu kõige mahlasemad ussid on end peitnud ja mis kujuga peab täpselt muna olema.
Kui teised kanad suunduvad oma kanakuuti, kuhu Ernal sissepääsu pole ja tema pesa on maja juures, teab ta täpselt, kuhupoole õhtuhämaruses oma sammud seada. Kui perenaine garaaži juurde hiljaks jääb, istub Erna koera seltsis terrassitulede valgel, jagab päevauudiseid ja ootab kannatlikult, millal õrrele saab. Kord olla Erna tulnud ka aknale koputama: «Kuulge, väljas juba pime, kaua ma pean ootama!»
Kui Erna tahab munele minna, läheb ta lähima inimese juurde ja küsib viisakalt, et teda oma pessa lastakse. Enam pole Erna depressioonis, vaid tuleb isegi sülle, et pai norida. Ta on enesekindluse tagasi saanud ja käib mööda õue ringi nagu kass.


authors:
Kerti Kulper
Varjupaikade Mtü

description: 15. novembrist kuni aasta lõpuni toimub Varjupaikade MTÜ ja Soome abiorganisatsiooni Rekku Rescue RY  ühisaktsioon «7 x 7 ehk Kingi kassipojale kodu». Kampaaniaga tõmmatakse tähelepanu sellele, et igaüks saab vähendada kodutute loomade arvu tänaval, steriliseerides või kastreerides oma lemmiku.

title: Kassipoegadele otsitakse kampaania raames kodusid

maintext:
Kampaania raames loovutatakse seitsmest varjupaigast seitse kassipoega, ehk siis 7 x 7, koos tasuta vautšeriga edaspidiseks steriliseerimis- või kastreerimisoperatsiooniks.
Varjupaikade MTÜ kindel põhimõte on loovutada kõik täiskasvanud lemmikloomad steriliseerituna/kastreerituna. Kassipoegade puhul jääb aga operatsioon omaniku kanda, sest loovutushetkel on kassid operatsiooniks liiga noored. Kampaania raames antakse Rekku Rescue RY abiga 49 kassipojale kaasa tasuta vautšer hilisemaks operatsiooniks. Steriliseerimise ja kastreerimise eesmärgiks on vähendada kodutute loomade arvu.
Kampaania jooksul võetud kassipoegi saab hiljem lasta steriliseerida ja kastreerida järgnevates kohtades: Varjupaikade MTÜ varjupaikades Valgas, Võrus, Tallinnas ja Pärnus, Viljandis Männimäe loomakliinikus, Läänemaal Haapsalu loomakliinikus, Virumaal Rakvere loomakliinikus. Lõikuste ajad lepitakse varem varjupaigas kokku.
Kasside galerii täieneb kampaania jooksul.


description: Metsikud kassid kipuvad inimesi pelgama ega lase end väga katsuda. Ilmad on aga üsna külmaks läinud ja võib juhtuda, et mõni metsik kiisu tuleks kinni püüda, et aidata tal ka talv turvaliselt üle elada. Taoliste kasside püüdmine võib olla aga väga keerukas ülesanne.

title: Kolm nõuannet, kuidas metsiku kassiga sõbraks saada

maintext:
Kassisõprade portaal iHeartCats tõi välja kolm nõuannet, kuidas on metsiku kassiga lihtsam sõprussuhet luua.
1. Õpi tõlgendama kassi kehakeelt
Kõige tähtsam asi metsikute kassidega sõprust sobitades on see, et sa oskaksid tõlgendada kassi kehakeelt õigesti. Kui sa tõlgendad tema käitumist valesti, siis võib kiisu plehku panna või sind hammustada. Tähtis on osata vahet teha, millal on kass stressis ja millal tunneb ta end veidi mugavamalt. Kui kass on hirmul, siis tuleb oma käitumist õigesti ajastada. Kui kiisule liiga varakult ja kiiresti läheneda, siis ei pruugi kunagi õnnestuda talle väga lähedale pääseda.
2. Kasuta toitu
Võta mõni selline toiduaine või kassitoit, mis lõhnab väga isuäratavalt. Kõigepealt tuleks asetada toit maha ja ise eemale astuda. Kui sa oled liiga lähedal, siis võib kass karta ega lähene toidule. Paku talle väike kogus toitu korraga. Esialgu jälgi teda eemalt ja lase tal süüa. Võib-olla pead sootuks ära minema ja järgmisel päeval naasma. Kui kass sööb rahulikult, siis võid aeglaselt hakata talle muudkui lähemale astuma, kuni lõpuks soostub kiisu toitu võtma sinu käest. Kui saad kassi oma peost toita, siis saad talle ilmselt ka pai teha. Lõpuks ta harjub sinuga ja nii saab kiisu ka kinni püüda, et ta võiks õuest tuppa kolida.
3. Ole kannatlik
Kannatlikkus viib võidule. Metsik kass ei tunne end inimestega suheldes mugavalt. Isegi su naabrikass, keda oled paar korda aias näinud, ei pruugi võõrastele end kätte anda. Kannatlikkus tagab selle, et sina ja kass jääte terveks. Usaldava suhte loomine võtab aega ja metsiku kassi meelitamine võib kesta tunde, vahel ka päevi. Liigne kiirustamine muudab kassi pelglikumaks ja ta võib hoopis peitu pugeda. Keegi meist ei taha näha tänaval külmetavaid kasse, seega on oluline olla kannatlik, et saaks kassi kinni püüda ja varjupaika või hoiukodusse toimetada.


authors:
Kerti Kulper
Foto

description: Kuidas aru saada, et koer on sinusse kiindunud? Gregory Berns kirjutas raamatu teemal, kuidas koerad inimesi armastavad ja tema väitel väljendavad koerad oma tundeid üsna lihtsalt ning arusaadavalt.

title: Neli moodust, kuidas koer oma kiindumust väljendab

maintext:
1. Mida teeb koer pärast söömist? Pole mingi saladus, et koeri saab toidu abil motiveerida, ent Bernsi väitel tasuks jälgida, mida teeb koer pärast söömist, edastab Wall Street Journal. Kui söömine on koera jaoks kõige tähtsam tegevus, siis see, mis söömisele järgneb, on tema jaoks olulisuselt teisel kohal. Kas koer eelistab pärast söömist üksinda olla või tuleb sinuga koos istuma või ronib lausa sülle? Tee tema käitumisest omad järeldused.
2. Kus armastab koer magada? Mõned koeraomanikud on veendunud, et koeri ei tohiks voodisse lubada, kuid Bernsi sõnul saab seeläbi testida koera lojaalsust. Koerale meeldib koos «oma karjaga» olla, seega kui koer poeb sinu juurde voodisse magama, siis võid kindel olla, et sa meeldid talle.
3. Kuidas koer reageerib, kui lahkud kodust? Kas koer muutub kurvaks, kui taipab, et pererahvas hakkab kodust ilma temata lahkuma? Vastus võib ju jaatav olla, kuid Berns selgitas, et see ei pruugi tingimata tähendada, et koer oleks sinusse kiindunud. Pigem viitab see sellele, et koerale ei meeldi üksinda olla ja üksiolek võib talle ärevust tekitada. Kui koer on nõus vabatahtlikult oma puuri või aedikusse minema selleks ajaks, kui sind pole kodus, siis see näitab, et koer usaldab sind ja teab, et tuled õigel ajal koju, et teda sealt taas välja lasta.
4. Kuidas koer reageerib, kui saabud koju? Kas koer on silmanähtavalt õnnelik ja hüppab ringi? Bernsi sõnul on see kindlaks märgiks, et koer on sinusse kiindunud ja talle valmistab su kojutulek siirast rõõmu.


description: Kas oled kunagi jälginud oma kassi, kui ta on end õndsalt kerra keeranud ja uinunud? Kas kass tõmbleb vahel magamise ajal või teeb hääli? Kas kass võib midagi põnevat või hoopis hirmutavat unes näha?

title: Kas kassid näevad unenägusid?

maintext:
Arvatakse, et ka imetajatel esineb magamise ajal REM ehk kiirete silmaliigutustega und, mis tähendab seda, et kass võib tõesti unenägusid näha. Teadlased on seda üsna pikalt uurinud ja esimesed uuringud kasside unefaasidest tehti juba 1965. aastal, kirjutab kassisõprade portaal iHeartCats.
Inimesed ei näe alati magamise ajal und ja sama lugu on ka kassidega. Teadlased on arvamusel, et kasside aju on üles ehitatud nii, et nad on suutelised unenägusid nägema ja neid võib esineda täpselt nii sageli või harva kui inimestel.
Pole teada, kas kassidele jäävad unenäod meelde või kas nad õpivad neist midagi, aga tuleb välja, et kassid on rohkem inimeste moodi kui oskame arvata.


description: Eelmisel nädalal avaldati välismeedias kõige populaarsemad nimed, mida inimesed on sel aastal oma kassidele ja koertele pannud. Sellega seoses uurisime ka Eesti lemmikloomaregistrist, millised nimed on meie kassi- ja koeraomanike südamed võitnud.

title: Top 10: kõige omapärasemad välismaised lemmikloomade nimed

maintext:
Miks meeldib kassidele asju ümber lükata?
YouTube'ist võib leida palju videoid, kus loomaomanikud on jäädvustanud hetke, mil nende kiisu lihtsalt muuseas mõne klaasi või telekapuldi laualt maha lükkab. Mõned kassid teevad seda ka siis, kui omanik on neid korduvalt keelanud. Miks kiisu nii teeb?


description: Internetis levib kulutulena foto ühest väga karvasest loomast ja inimeste seas tundub olevat segadus, kas tegemist on kassi või koeraga.

title: Internet on segaduses: kas pildil on kass või koer?

maintext:
Atchoum on 2-aastane isane loom, kes elab Kanadas Quebecis. Tal on isegi oma veebileht, kus on kirjas, et teda on võrreldud öökulli, hullumeelse teadlase ja isegi kurja Grinchiga, kes joonisfilmis jõulud varastas, kirjutab ABC News.
Kuidas tundub, kas Atchoum on kass või hoopis koer?


description: Internetis levib viimastel nädalatel n-ö mannekeeni väljakutse, millest on osa võtnud ka paljud kuulsused. Väljakutse võttis vastu ka üks bokser, kellel tuleb liikumatult püsimine kordades paremini välja kui mõnel inimesel. Vaata videot!

title: Video: koer võttis populaarse väljakutse vastu


description: Viis soovitust, et ennetada koera kadumist

maintext:
Kui me otsustame võtta endale armsa ja karvase sõbra, kelle eest hoolt kanda ning kellega ka vihmastel hommikutel välja jalutama minna, oleme me arvestanud suure osa oma elust nendega veeta. Küll aga on olemas olukordi, mis võivad selle mitu aastat kestnud sõpruse lõpetada ootamatumalt kui me arvaksime. Kuidas on aga võimalik koera kadumist ära hoida ning teha nii, et ta jääks meiega võimalikult kauaks? Siin on viis kõige sagedasemat võimalust, kuidas enda lemmiku kadumist ennetada:
Õpi oma koera tundma. See võib tunduda täiesti tavalisena, kuid siin juures tuleks tähelepanu pöörata just kõige väiksematele asjadele. Näiteks, kas teie koer on jooksja? Kui jah, siis tasub tal väljaspool koduaeda eriti hoolikalt silma peal hoida. Kui talle aga meeldib auke kaevata, siis tuleks lisatähelepanu pöörata teie kodu ümbritsevalt aiale. Lisaks, kui teda ehmatavad valjemad helid juba kodus, siis võite kindel olla, et välja minnes on liiklusmüra tema jaoks veel hullem ning seega ei tasuks koeraga eriti lärmakatesse kohtadesse minna. Usalda oma koer vaid inimese kätte, kellel on jõudu teda hoida. Olete kindlasti andnud koera vahest oma või kellegi teise lapsele hoida, mõtlemata, et sellest midagi halba oleks. Küll aga tasub mõelda sellele, et koer võib ootamatult ärrituda ning jooksu pista. Sellisel juhul ei pruugi lapsel olla jõudu koera kinni hoida. Seega tasub selliseid olukordi vältida ning anda koera rihm vaid selle inimese kätte, kes sellest ootamatutes olukordades jõuab kinni hoida. Hoia koer enda ligidal. Kui plaanid minna koeraga jalutama, siis mõtle enne hoolikalt läbi kui otsustad oma koera kuhugi posti külge siduda. Sa ei tea kunagi, kellele su lemmik meeldima võib hakata ning kes ta seetõttu posti küljest lahti seob ja endaga kaasa võtab. Samuti võib koeral posti külge seotuna tekkida stress ning nii võib ta närida puruks oma kaelarihma või oma jõuga tõmmata puruks kaelarihma ning ära joosta. Et seda kõik vältida, tasub koeraga jalutama minnes mõelda enne oma käigud läbi ning loobuda jalutuskäigul külastamast kohti, kus peaksid oma lemmiku ukse taha jätma. Hoia oma aed turvalise ja tervena. Eriti oluline on see õuekoerte puhul, kes peavad igapäevaselt rinda pistma sooviga ajada taga väiksemaid loomi, kes aia taga liiguvad või järgneda teistele koertele väljaspool aeda. Samuti, nagu juba esimeses punktis mainitud, kui su koer on kaevaja, tasub tähele panna, et ta ei kaevaks auku aia alt läbi. Seega tasub iga natukese aja tagant teha aias kontrollring, et hoida oma koera välja pääsemast ning samuti hoida oma koera turvalisena teiste hulkuvate loomade eest. Kingi koerale jälitusseadmega kaelarihm. See on hea koeral silma peal hoidmiseks kui sa ei saa olla ta lähedal. Nii saad alati oma mobiilist jälgida, kus su lemmik parasjagu viibib. Üks selliseid variante on Canese kaelarihm, millele on võimalik läbi mobiiliäpi lisada ka nutikas aedik ehk määrata ära ala, kus sees su koer peaks püsima ning kui ta sellest alast väljub saad sa sellest teavituse oma mobiilile koos koera asukohaga. Mugav, kas pole?
Seega ära jää ootama aega, kui su lemmik on mingil põhjusel kaduma läinud, vaid alusta juba täna ning kindlusta endale ja oma koerale turvaline elu üksteise seltsis.
Vaata täpsemalt Canese kaelarihma kohta siit: http://canese.ee/shop/jalitusseadmega-kaelarihm-koertele/


description: MTÜ Nurru Ometi kaudu otsitakse kodu kaunile kiisule nimega Emmeliine. Emmeliinet kirjeldatakse kui «kõige ühtlasemate kulmude ja teravamate kõrvakestega» kassi.

title: Päevakäpp: kaunis Emmeliine ootab kodupakkumisi

maintext:
MTÜ Nurru Ometi
Oma pontsakalt emalt on Emmeliine pärinud armsad, päikesekujulised silmad ja mõnusalt roosa nina. Tal on siidine karv, ilusad pikad vurrud ja fantastilised valged sokid käppade otsas.
Emmeliine elab hetkel hoiukodus, mille perenaise sõnul on tegemist ideaalse iseloomuga kassiga, kes pole väga nõudlik. Viimaste nädalate jooksul on Emmeliine pidanud hüvasti jätma õdede-vendadega, sest nemad kolisid juba uutesse kodudesse, ent tema on endiselt ootel.
Emmeliine karvkate on musta ja valget värvi ning just selliste värvidega kiisud peavad tihtilugu kodu kõige kauem ootama. Sellest hoolimata ei kaota ta lootust, sest ühel päeval teeb ta kellegi veel väga õnnelikuks.
Emmeliine kodulinnaks on hetkel Vändra, aga kui keegi soovib temaga Tallinnas kohtuda, siis tuleb sellest vaid teada anda ja kiisu sõidab pealinna. Kui soovid Emmeliine kohta rohkem infot, helista hoiukodu perenaisele telefonil 53 430 870 või kirjuta stineuutar@gmail.com.


authors:
Kerti Kulper
Kuvatõmmis Youtube

description: Üks koeraomanik otsustas filmida seda, kuidas käituvad tema koerad siis, kui omanikku pole kodus. Idee sai ta sellest, et ühel päeval jäi kodus lauale vedelema pool pitsat, kuid kummalisel kombel haihtus see justkui õhku.

title: Video: kuidas käitub koer siis, kui omanikku pole kodus?


description: AS Hoolekandeteenuste Sõmera Kodu juht Helle Kahm pöördus Lääne-Saare valla poole murega, mis on seotud nende asutuse territooriumil vabalt ringi hulkuvate kassidega.

title: Saaremaa hooldekodu on kimpus hulkuvate kassidega

maintext:
Kahm sõnas oma pöördumises, et Sõmera Kodu klientidel kasse pole, kuid kohalike elanike loomad liiguvad vabalt ringi, sigivad tohutu kiirusega, tiirlevad ümber söökla ja kipuvad isegi majadesse, kirjutab Meie Maa.
Kahm lisas, et kuna nende kliendid on empaatilised, annavad nad kassidele vahel ka leivapalukesi ja neil on suhteliselt võimatu keelata klientidel seda teha. Kahmi hinnangul liigub nende territooriumil üle kümne kassi ja seoses külmade ilmade tulekuga võivad kassid hakata veelgi enam tuppa kippuma, kuid seda ei saa nad lubada.


description: Umbes kuu aega tagasi jõudis avalikkuse ette lugu jääkarust nimega Pizza, kes elab ühes Hiinas kaubanduskeskuses. Pizzal on väga pisike puur ja loomaõiguslaste väitel pole õnnetu jääkaru juba aastaid päevavalgust näinud.

title: Hiina kaubanduskeskuses elava jääkaru olukord pole paranenud

maintext:
50 Hiina loomaõiguste eest võitlevat ühendust hakkasid Pizza elamistingimuste paremaks muutmise nimel tegutsema, kuid hiljuti kaubanduskeskuses tehtud video tõestas, et jääkaru olukord pole paremaks muutunud. Humane Society Internationali ja VShine'i koostööl valminud videost on näha, kuidas Pizza endiselt oma tillukeses puuris edasi-tagasi marsib ja oma pead kõigutab, kirjutab Time.
Humane Society Internationali nõustaja ja veterinaariaprofessor Alastair Macmillan sõnas, et jääkaru käitumine on tüüpiline neile loomadele, kes on masenduses ja kelle elamistingimused pole kõige paremad. «Ta elab täiesti ebasobilikes tingimustes ja miski seal ei meenuta tema loomulikku elukeskkonda. Kui midagi ette ei võeta, siis see loom lihtsalt närbub vaikselt,» sõnas Macmillan.
CHINA STRINGER NETWORK/REUTERS
Pärast seda, kui jääkaru nigelad elamistingimused said avalikku tähelepanu, on tema kodu paremaks muutmiseks tehtud mitmeid petitsioone, millele on allkirja andnud enam kui miljon inimest üle maailma. Human Society Internationali andmetel on Pizza üks sadadest loomadest, kes elavad Hiina kaguosas asuvas Guangdongi provintsi kaubanduskeskuses. Lisaks jääkarule on seal veel näiteks lumerebane, morsk ja beluuga.
Septembris rõõmustas loomasõpru uudis, et üks Suurbritannia loomapark pakkus Pizzale uut ja avarat elukohta, kuid Hiina ametivõimud keeldusid sellest pakkumisest, kuna nende arvates peaks Pizza jääma Hiina.
Selle nädala alguses viisid Hiina loomaõiguslaste grupid Guangdongi provintsi kubernerile avaliku kirja, milles nad soovivad kaubamajas asuva loomade väljapaneku sulgemist, kuna see pole seadustega kooskõlas. «Selline väljapanek teeb Hiinale häbi,» seisab kirjas.


authors: Christian Vieler-Kircher Caters News Agency

description: Internetis levib video ühest noorest koerast, kes joob oma veekausist vett, kuid teda ajab segadusse kausi põhja joonistatud kont, millest kutsa üritab hammastega kinni võtta. Koer on ilmselgelt segaduses: ta ju näeb konti, aga hammaste vahele ei taha see jääda. Vaata armsat videot!

title: Video: veekausi põhjas olev kont ajab koera segadusse


description: Teisipäeva hommikul peatati Šveitsis St Maurice'i ja Martigny linnade vahel rongiliiklus, kuna üks rong oli otsa sõitnud raudteel olnud lehmale. Paar päeva varem oli raudteel surma saanud ka kaks metssiga.

title: Loomad tekitasid Šveitsi raudteel kaose

maintext:
Ragne Värk: jänes on meie perele parim lemmikloom
Kui toiduajakirjanik Ragne Värk oma lapsele sünnipäevakingiks lemmiklooma otsima hakkas, teadis ta, et kõige paremini sobiks nende perre küülik. Pikalt ei pidanudki otsima ja täna on jänku nimega Tuti nende pere täieõiguslik liige.


description: Šimpans Cecilia on aastaid elanud Argentiinas asuvas Mendoza loomaaias ja maganud kivipõrandal. Cecilia ise ei pruugi seda veel teada, kuid teda ootavad ees suured muutused.

title: Kohtuniku otsus: šimpansil on õigused ja loomaaed peab temast loobuma

maintext:
Sel nädalal toimus Argentiinas ajalooline kohtuistung, mille tulemusel otsustas kohtunik María Alejandra Mauricio, et Cecilia puhul pole tegemist asjaga, vaid elusolendiga, keda on siiani kohelnud «ebainimlikult», kirjutab The Dodo.
Kohtunik otsustas, et Cecilia tuleb loomaaiast ära tuua ja viia elama varjupaika, kus oleks veel teisigi šimpanseid. Cecilia juhtum jõudis kohtusse tänu loomade õiguste eest võitlevatele juristidele, kes väitsid, et Cecilia ei tohiks elada ilma kaaslaseta, kuna see ei mõju tema tervisele hästi.
Kohtunik Mauricio oli selle väitega nõus ja nentis, et kuigi tegemist pole inimesega, on Cecilia elusolend, kel on omad õigused. Kohtunik märkis, et igal elusolendil on õigus areneda ja elada keskkonnas, mis on neile tuttav ning kus nad tunnevad ennast hästi.
Kohtuniku otsusega viiakse Cecilia lähiajal Argentiinast Brasiiliasse, kus ta hakkab elama Great Ape Projecti poolt loodud varjupaigas. Kohtunik Mauricio lisas oma otsuses, et kurikuulus Mendoza loomaaed peab üle vaatama kõigi loomade elamistingimused ja vajadusel neid paremaks muutma.
Brasiilia ahvide varjupaiga juht Pedro Terrados Pozas sõnas, et tegemist on väga olulise otsusega, mis loodetavasti on teerajajaks teistele loomadega seotud kohtuasjadele.


description: Sienna on imearmas viiekuune rosinasilmne emane kiisu, kes ootab Pesaleidjas kodupakkumisi.

title: Päevakäpp: imeilus Sienna otsib kodu

maintext:
Pole kahtlustki, et kodukasside ja nende suurte ning metsikute sugulaste vahel eksisteerib mingisugune side. Tegelikult on suurtel kaslastel ja kodukassidel nii mõndagi ühist.
Kassid on üsna müstilised tegelased ja nende käitumist võib olla vahel raske mõista. Toakasside omanikud on ehk märganud, et kiisud võivad vahel mööda tube justkui sihitult ringi joosta.
Miks arvatakse, et mustad kassid toovad õnnetust?
Mitmes välisriigis tähistatakse täna halloweeni, mille üheks sümboliks on aastate jooksul kujunenud süsimust (nõia) kass. Miks aga seostatakse musti kasse halva õnnega?
Päevakäpad: kolmekuused kassipojad otsivad uut kodu
Pesaleidjas ootavad kodupakkumisi kolmekuused Runi ja Bruno, kes on sündinud Ruhnu saarel.
Kas Eestis tohib kassi omapäi õue lasta või mitte?
Eile avaldasime Saarte Hääle loo sellest, kuidas Lääne-Saare vallavalitsus sooviks kodukasse tänavalt eemale hoida ja kassiomanikud peaksid kiisusid tubase eluga harjutama. See otsus pole aga midagi ebatavalist.
Miks tõmbab kass hirmu korral selja küüru?
Kas oled kunagi märganud, et kass tõmbab selja küüru ja karvad tema seljal ning sabal tõusevad püsti? Tead, miks kiisu niiviisi teeb?
Vald paneks kassid tuppa või rihma otsa
Lääne-Saare vallavalitsuse kasside ja koerte pidamise eeskirja muudatuse järgi ei tohi ka kiibitud ja steriliseeritud kassid tiheasustusaladel enam vabalt ringi liikuda, kirjutab Saarte Hääl.
Miks kassid käppadega «sõtkuvad»?
Tõenäoliselt on iga kassiomanik näinud seda, kuidas kiisu aeglaselt oma esikäppadega mõnda pehmet pinda «sõtkub». Miks ta seda teeb?


description: Kassiomanikele mõeldud portaal iHeartCats tõi hiljuti välja nimed, mida on 2016. aastal kassidele kõige enam pandud.

title: Vaata, millised on populaarsed kassinimed Eestis

maintext:
Emaste kasside seas on kõige popimad nimed Lily, Mia ja Sophie, isaste kasside seas aga Oliver, Max ja Simba. Uurisime lemmikloomaregistrist, milliseid nimesid on Eestis kassidele kõige enam pandud.
Populaarsemad kassinimed lemmikloomaregistris:
Miisu
Pätu
Kiti
Liisu
Kiisu
Miki
Triibu
Musja
Kusti
Kitty
Simba
Mia
Sass
Kõik loomaomanikud saavad oma looma andmetega tutvuda kas lemmikloomaregistri kodulehel või riigiportaalis. Mõlemalt lingilt saab omanik vajadusel ka oma looma ise tasuta registrisse kanda. Loomaomanikud võiksid üle kontrollida, kas kiibistatud lemmik on ka registrisse kantud või mitte.


description: Fotograaf Pietro Olivetta tegi Namiibias kaunid fotod kaelkirjakutest, kelle taustal on Linnutee. Olivetta püüdis kaelkirjakud pildile hetkel, mil loomad olid veekogu äärde tulnud.

title: Piltuudis: kaelkirjakud Linnutee taustal

maintext:
Lugejamäng: kirjuta oma lemmikloomast ja võida fotosessioon
Lemmikloomadega on tavaliselt nii, et lisaks sellele, et nad pakuvad meile mõnusat seltsi, tuleb nendega aeg-ajalt ka väga lõbusaid või omamoodi seiku ette. Kirjuta meile oma lemmikust ja võid võita fotosessiooni.


description: Oktoobris kuulutas Eesti Loomakaitse Selts välja lõppeva aasta kõige loomasõbralikuma ja -vaenulikuma teo konkursi ning ootab jätkuvalt kõiki inimesi arvamust avaldama 2016. aastal Eestis aset leidnud kõige positiivsemast ja negatiivsemast loomadega seotud ning avalikkuse tähelepanu pälvinud teost.

title: Avalda arvamust: milline on aasta kõige loomasõbralikum ja -vaenulikum tegu

maintext:
Lugusid oodatakse e-posti aadressile 2016@loomakaitse.ee või Eesti Loomakaitse Seltsi (ELS) kodulehele kuni 30. novembrini.
1.-31. detsembrini saab igaüks ELSi kodulehel hääletada enim saadetud lugude seast kõige loomasõbralikuma ja -vaenulikuma teo poolt. Jaanuari alguses kuulutab ELS välja kaks enim hääli saanud lugu.
«Loomasõbralikuma ja -vaenulikuma teo valimine kutsub aastale tagasi vaatama ning kaasa mõtlema, millised loomadega seotud juhtumid on meid enim südamlikult liigutanud või hingepõhjani šokeerinud. Üleskutse ärgitab rohkem märkama enda ümber abi vajavaid loomi, ennetama loomade väärkohtlemist ja harib mitmes mõttes: seab eeskujud, keda järgida ja teavitab, mis on täna meie ühiskonnas valitsevad loomade heaolu puudutavad kitsaskohad,» sõnab ELSi hädajuhtumite juht Maaja Mäll.


authors:
Kerti Kulper
Mtü Nurru Ometi

description: MTÜ Nurru Ometi otsib kodusid kassipoegadele, kes päästeti ühe lagunenud maja varemetest.

title: Päevakäpad: lagunenud maja varemeist päästetud kassipojad otsivad kodu

maintext:
Esimesed kaks, kes kodusid ootavad, on Elsa ja Emma. Kiisutüdrukud on umbes 3,5-kuused ja veidi pelgavad veel inimesi, aga nad on väga uudishimulikud ja hoiavad inimeste tegemistel silma peal. Sülle nad veel ei roni, aga kui juba sülle võetakse, naudivad nad paitamist väga.
MTÜ Nurru Ometi
Kiisutüdrukud on saanud sise-ja välisparasiiditõrjed ning kiibid. Emma ja Elsa on kohe valmis päriskodudesse kolima. Lisainfo: kertu.jukkum@gmail.com.


authors:
Kerti Kulper
Kasside Turvakodu

description: Kasside Turvakodu hoiukodus ootab uut omanikku Tom, kes on tõeline õnneseen. Möödakäijad leidsid Tomi paar kuud tagasi ühe poe eest pappkarbist, kuhu ta oli koos teiste kassipoegadega hüljatud.

title: Päevakäpp: suur lastesõber Tom ootab kodupakkumisi

maintext:
Kassipojad ise veel süüa ei osanud ja heade inimeste abiga leiti neile asendusema. Tänaseks on Tomist sirgunud aktiivne, elurõõmus ja sõbralik kassipoeg. Tomile meeldiks kogu aeg mängida, kuid vahepeal peab puhkama ja jõudu koguma. Ta armastab inimesi ja eriti lapsi. Teistesse loomadesse suhtub samuti sõbralikult ja mänguliselt.
Kasside Turvakodu / Facebook
Tom on tõeline kaisukass, piisab vaid ühest paist, kui nurrumasin täisvõimsusel tööle läheb. Ta on saanud parasiiditõrje, on vaktsineeritud ja tal on kiip. Tomil on üks silm, aga see ei mõjuta kuidagi tema elukvaliteeti. Kasutab korralikult liivakasti ja ootab juba täna oma päris kodu ja perekonda!
Kui tundsid Tomis ära oma sõbra, siis kirjuta info@kassideturvakodu.ee.


description: Üks Indoneesias elav kass kaotas oma omaniku ja see murdis kiisu südame. Nüüd veedab ta oma päevi surnuaias ja magab omaniku haual. Kohalike elanike sõnul on kass seal olnud juba umbes aasta.

title: Õnnetu kass keeldub endise omaniku haualt lahkumast

maintext:
Keli Keningau Prayitno oli esimene, kes kassi surnuaias märkas. Ta kuulis kiisu nukrat näugumist ja isegi üritas kassi endaga koju meelitada, et kodutule kiisule peavarju pakkuda. Ent sellest ei tulnud midagi välja – juba järgmisel päeval oli kass tagasi surnuaias, kirjutab Bored Panda.
Kass lahkub haualt vaid siis, kui peab minema endise omaniku laste majja, kus ta saab süüa. Ka võõrad on talle süüa ja vett pakkunud, aga surnuaias olles ei huvita kassi muu, kui vaid haua peal aelemine ja seal magamine.
«Ta magab ja näub seal,» rääkis Keli Keningau Prayitno. «Seda on väga kurb pealt vaadata. See näitab, et loomad on omanikega ikka väga lähedased.»
Loomaekspertide sõnul on see tavapärane, et kassid leinavad lähedase kaotust, kuigi enamasti võib jääda mulje, et kass ei hooli kellestki ega millestki. Leina tõttu võib kass tunda ärevust, kaotada huvi end ümbritseva vastu ja käituda ebatavaliselt.


authors:
Kerti Kulper
Margus Ansu Pm Scanpix Baltics

description: Tartus Anne kanali ja Emajõe vahelisel haljasalal avati linna esimene koerte jalutusväljak. Kuna varem ühtegi taolist kohta Tartus polnud, pidid koeraomanikud ise nuputama, kus oleks lemmikuga kõige parem jalutamas käia.

title: Video: Tartus avati linna esimene koerte jalutusväljak


authors:
Kerti Kulper
Foto
Caters News Agency

description: Värske uuring näitas, et üle 50 protsendi koertest ei käitu nii, nagu omanikud tahaksid. Kuigi võib ju väita, et mõni koer «pole piisavalt treenitud» või «on loomu poolest kangekaelne», võib asi olla hoopis milleski muus.

title: Üllatav põhjus, miks koerad pahandust teevad

maintext:
Koerad võivad halvasti käituda teatud helide tõttu. Kuna koertel on ülitundlik kuulmine, siis ei mõista omanikud tihtilugu seda, et erinevad helid, mis inimesi ei sega, võivad koeri tõsiselt häirida ja stressi tekitada, kirjutab The Telegraph.
Teadlased on kindlaks teinud, et koerad käituvad halvasti keskkonnas, kus on palju neid segavaid helisid. John Bowen on analüüsinud kahte aspekti, mis mõjutavad koera käitumist: keskkonda, kus koerad käituvad kartlikult ja konkreetseid helisid, mis tekitavad koertes hirmu. Selgus, et koerad käituvad halvemini sellises ruumis, kus on palju neid häirivaid helisid. Sellised avastused võivad õpetada koeraomanikele, kuidas aidata koeral hirmutavas keskkonnas toime tulla (nt autoga sõites või loomaarsti kabinetis).
Bowen on välja toonud ka mõned olukorrad, kus võivad koerad halvasti käituda: väljas jalutamas käies, kui läheduses on kasse või teisi loomi; loomakliinikus oodates; kodus, kui omanikud on peo korraldanud.
Bowen analüüsis ka helisid ja jagas need kahte kategooriasse: helid, mille tekitajaks on inimene või loom (nt karjumine või haukumine); helid, mille tekitajaks on masinad vms (nt tolmuimeja või ilutulestik). Selgus, et üle 35 protsendi koertest kardab kurje hääli, mille tekitajaks on inimene või mõni teine loom; 25,4 protsenti koertest reageerib negatiivselt karjumisele ja 12,7 protsenti lärmile. See näitab, et inimese hääletoon võib koeras stressi tekitada ja koosviibimised või peod võivad koerte jaoks olla väga stressirohked üritused, eriti juhul, kui inimesed hakkavad vaidlema või karjuma.
Koeri mõjutavad ka teiste loomade hääled. Boweni analüüsist paljastus, et 17,8 protsenti koertest pelgab teiste koerte haukumist ja 16,9 protsenti koertest reageerib teiste koerte kiunumisele. Loomakliinikud, koerte varjupaigad ja ka koerte näitused on kohad, kus võib koos olla palju erinevaid koeri ja tekib väga palju lärmi. Sellises situatsioonis võib koer tunda stressi ja halvasti käituda.
Teistest helidest pelgavad koerad neid hääli, mida tekitavad ilutulestik (37 protsenti), äikesetormid (29 protsenti), tulistamine (24 protsenti), tolmuimeja (25 protsenti), teeehitus (16 protsenti) ja liiklus (15 protsenti). Nende helidega kokku puutudes võib koeral tekkida ärevus ja ta ei pruugi omaniku sõna kuulata.
Mida teha?
Ühtegi looma pole võimalik hoida n-ö mullis, et ta välismaailma helidega üldse kokku ei puutuks. Aga kui omanik teab, millised helid koera hirmutavad, siis saab nii mõndagi ette võtta.
Üks võimalus on harjutada koera erinevate helidega. Näiteks mõned eksperdid soovitavad juba noori kutsikaid harjutama hakata helidega, mis võivad koeri hirmutada (nt tolmuimeja või liikluses tekkivad hääled).
Tähelepanu tuleks pöörata ka sellele, kuidas käituvad koerad lärmakates kohtades, näiteks loomakliiniku ooteruumis või siis, kui läheduses on lapsed. Need on tavapärased olukorrad, kus koera käitumist võivad mõjutada temani jõudvad helid ja omanik peaks teadma, kuidas võib koer taolises olukorras käituda. Kui võimalik, võib koerale tekitada koha, kuhu ta saab n-ö peituda ja end lärmi eest kaitsta.
Väga lihtne on koera halva käitumise tõttu süüdistada, kuid tegelikult tasuks teada, et koerad on väga tundlikud loomad. Kui me õpime paremini mõistma, mis toimub koera ajus, siis oskame nendega ka paremini suhelda.


description: Inglismaal Welwyn Garden City linnas elab 2-aastane bernhardiin Poppy, kellel on kombeks enda omaniku aluspesu varastada.

title: Omanik on hädas koeraga, kes käib aluspesu varastamas

maintext:
Poppy omanik, 56-aastane Barbara Allison rääkis, et koer oskab tema aluspesusahtlit avada ja sealt rinnahoidjaid välja võtta. Poppy on rinnahoidjaid ka pesumasinast võtnud. Vahel leiab ta Poppy võetud asjad üles, vahel viib koer need aga aeda ja peidab ära, vahendab Caters News.
Poppy tegutsemas. Caters News Agency
Allisoni sõnul on koer endale võtnud ja ära peitnud juba nii palju aluspesu, et naine on hakanud ostma odavaid rinnahoidjaid, et kaotus poleks väga suur.


description: Eelmisel laupäeval, 29. oktoobri hilisõhtul kutsuti päästjad Tallinnas Piritale ühte kortermajja, kus elanikud olid hädas korterist leitud maoga. Keegi majaomanikest roomajat omaks ei tunnistanud.

title: Pirita kortermajast leitud madu tagastati omanikule

maintext:
Põhja päästekeskuse pressiesindaja Indrek Hirs selgitas, et Pirita päästjad leidsid Padriku teel asunud korterist ühe pildiraami pealt roomaja. Madu pisteti kasti ja viidi loomaaeda. Tallinna loomaaed andis eile Facebookis teada, et leitud madu osutus mustriliseks roninastikuks.
«Looduses Ukrainast Kaug-Idani levinud liik elab nii metsas kui stepis ja mägedes ega pelga ka asulaid. Ujub oivaliselt ja teeb vaenlase peletamiseks sabaotsaga vastu maad lüües käristi raginat meenutavat heli,» seisab postituses.
Tegemist on väga saleda ja vilksa maoga, kes on osav põgeneja, mistõttu pole kuigi üllatav, et madu suutis korra ka loomaias plehku panna. Õnneks saadi ta siiski kätte ja neljapäeval tagastati madu omanikule.


description: Põhja-Iirimaal elav viieaastane Downi sündroomiga Riley hirmutas korralikult oma perekonda, kui suutis mingil moel pesukuivatisse kinni jääda. Riley elu päästis koer Teddy, kes tõttas teisele korrusele poisi ema kutsuma.

title: Iirimaal päästis koer väikse poisi pesukuivatist

maintext:
Riley ema oli maja teisel korrusel ja koristas parajasti tube, kui Teddy tormas tema juurde ning käitus justkui hullumeelne. Riley isa Aaron rääkis, et naine mõistis kohe, et midagi on lahti, kuna tavaliselt koer niiviisi ei käitu, kirjutab iHeartDogs.
Ema kiirustas koera kannul alla ja märkas, et koer haukus lakkamatult ja jooksis muudkui pesukuivati juurde. Kuna alumisel korrusel tuled ei põlenud, ei märganud ema esimese hooga, et poeg võib pesukuivatis olla. Koera käitumisest sai ta aru, et midagi on korrast ära.
Järsku kuulis ema pesukuivatist imelikke hääli, justkui keegi taoks vastu ust. Ta päästis poja kuivatist välja ja hakkas teda kiirelt külma veega jahutama. Ema arvates võis poeg masinas kinni olla paar minutit.
Vanemad toimetasid Riley haiglasse, kus tema kergeid põletushaavu raviti. Õnneks ei saanud poiss tõsiselt viga ja peaks peagi paranema. Vanemad on veendunud, et ilma koerata oleks nende poeg pesukuivatis surnud.


description: Austraalias leidis aset omapärane juhtum, kui Queenslandi osariigis peeti kinni üks 50-aastane naisterahvas. Politsei arreteeris naise, kuid enne seda küsiti temalt, kas on veel midagi, mida politsei peaks teadma.

title: Austraallanna seljakotist leiti noor koaala

maintext:
Selle peale ulatas naine politseile oma seljakoti ja teatas, et seal sees on koaala. Politsei pressiteates seisis, et nad ei uskunud esialgu naist, aga kui nad seljakoti luku lahti tõmbasid, vaatas sealt vastu imearmas koaala, kirjutab The Guardian.
Naise sõnul oli koaala tema kotis seetõttu, et ta leidis looma eelmisel õhtul autoteelt. Koaalad on Queenslandis looduskaitse all ja neid ei tohi lemmikloomadena pidada. Kohalike reeglite järgi peavad kõik, kes leiavad vigastatud või eksinud koaala, loomast teavitama 72 tunni jooksul.
Naine ja koaala toimetati Brisbane'i arestimajja, kust loomakaitse koaala kaasa viis. Queenslandi loomakaitse sõnul oli tegemist 1,5 kilogrammi kaaluva koaalaga, kel võib vanust olla umbes kuus kuud. Loomal oli kerge vedelikupuudus, kuid üldiselt oli ta hea tervise juures.


description: Fotograaf Alexey Trofimov käis Baikali järve jääl hülgeid pildistamas ja sai päris toreda fotoseeria.

title: Pildid: hülgepoeg lehvitab fotograafile

maintext:
Trofimov rääkis Caters Newsile antud intervjuus, et ta lähenes hüljestele rahulikult ja sai üsna ligidale minna. Üks hülgepoeg lausa lehvitas talle, kui mees hakkas pilti tegema.
Caters News Agency
«Mul oli plaanis hülgeid pildistada, aga Baikali järve jääl oli seda üsna raske teha. Ma olin nende piltide tegemist oodanud kolm aastat,» sõnas Trofimov. Ta rääkis, et tal on väga hea meel, et sai need pildid tehtud, kuna hülged ehmuvad kergesti ja neid pole väga kerge pildile püüda.
Caters News Agency
Mehe sõnul oli see tõeliselt haruldane ja eriline hetk.


description: Koeraomaniku jaoks on üks hullemaid õudusunenägusid see, kui neljajalgne sõber ära kaob. Ikka ja jälle võib sotsiaalmeedias näha postitusi ja pilte koertest, kes on kadunud ning keda meeleheitel peremehed loodavad üles leida. On õnneliku lõpuga lugusid, aga… kõigil nii hästi ei lähe.

title: Eestlaste loodud jälgimisseade aitab kadunud koera leida

maintext:
Pearu Praakle on üks paljudest koeraomanikest, kelle koer kadunuks jäigi. Oma parima sõbra kaotamine tõukas meest tegudele – eesmärgiks oli luua koertele mõeldud uuenduslik jälgimisseade. Koostöös Nufnuf brändiga, mille eestvedajaks on Aivar Roop, toodi turule Nufnuf jälgimisseade.
Pearu Praakle rääkis, et tema koer kadus ära ja tagasi ta koera enam ei saanudki. Sellest tekkis mehel idee, et koeral oleks võinud kaelarihma küljes olla jälitusseade, mis oleks aidanud koera hõlpsasti leida. «Pärast õnnetust otsustasingi, et kujundan plaani ja loon Alfonso mälestuseks hädavajaliku ning ainulaadse toote Eesti turul. Tehes seda lootuses, et hoida ära teiste õnnetuid tagajärgi,» sõnas Praakle.
Toote loomisel lähtuti mitmest põhimõttest: seade pidi olema võimalikult väike, samas pika akukestvusega ja Eesti kliimale sobilik. Täna eristubki Nufnufi jälgimisseade teistest omasugustest selle poolest, et see on väiksem ja kergem, aku kestab kauem ning sihtgrupiks on nii kodu- kui jahikoerad. Teised sarnased tooted on siiani keskendunud vaid jahikoertele.
Praakle sõnul on tagasiside olnud positiivne, kliendid on toote hästi vastu võtnud ja juba on välja pakutud uusi ideid, kuidas seadet edasi arendada.
Rohkem lemmiklooma tooteid leiad portaali Osta.ee Eesti disaini lehelt.


description: Inglismaal Cumbria maakonnas elab talunik Chris Purdham, kel on 270 lambast koosnev kari. Lambakarjas endas pole midagi erilist, kuid asja muudab eriliseks tegelane, kes lambaid karjatab.

title: Julge faasan aitab talunikul lambaid karjatada

maintext:
Üks faasan on nimelt veendunud, et tema peab aitama lambakoeral oma ülesandeid täita. Purdham rääkis, et viimased poolteist aastat on faasan aidanud temal ja ta lambakoeral karja eest hoolitseda, edastab Caters News.
Caters News Agency
Purdhami sõnul on faasan pidevalt lammaste juures. «Ta on hommikul esimesena kohal ja lahkub õhtul viimasena. Ta on lammaste juures ka siis, kui ma olen paar korda päeva jooksul sinna sattunud,» lausus talunik, kes ei oska linnu omapärast käitumist kuidagi seletada. Samas pole tal linnule ka mingeid etteheiteid, kuna lambad on kenasti hooldatud.
Caters News Agency


description: See, kuidas koerad omavahel ja ka inimestega suhtlevad, on ühtlasi põnev, ent samas ka segadust tekitav. Koerad pole küll võimelised rääkima, kuid nad on suutelised oma tundeid väga selgelt väljendama ja on kordades ausamad kui inimesed.

title: Kas koerad nutavad samamoodi nagu inimesed?

maintext:
Kui aga koer on kurb, leinab sõpra või teda piinab valu, mida ta siis teeb? Kas koerad nutavad samamoodi nagu nende omanikud? Pealtnäha on see ju lihtne küsimus, kuid vastuse leidmiseks tuleb asja veidi uurida. Kuna loomadega ei saa rääkida, siis pole üheselt teada, kuidas tõlgendada koerte käitumist ja see pakub koeraomanikele alati palju huvi, kirjutab Dogster.
Kui koer nuuksub või haliseb, kas see on võrreldav inimese nutmisega? Kas koera silmi täidavad nutmise ajal pisarad? Kõigepealt tuleks kindlaks teha, kas koertel on üldse pisaranäärmed, et nende silmi saaks pisarad tekkida. Vastus on jah, koertel on pisaranäärmed, ent koerte pisaranäärmed ei funktsioneeri sarnaselt inimeste omadega.
See tähendab, et kui inimene võib mõne emotsionaalse stiimuli ajel nutma hakata, siis koeraga ei pruugi sugugi sama juhtuda. Aga see, kui koera silmis pole pisaraid, mida inimene seostaks kurbuse või valuga, ei tähenda, et koerad oleksid stoilised või et miski ei liigutaks neid. Koerad lihtsalt kogevad ja väljendavad oma emotsionaalset seisundit teistmoodi.
Nuuksumine, halisemine, ulgumine
Koeraomanikud on nende häälitsustega tuttavad ja tihtilugu seostatakse neid erinevate emotsioonide väljendamisega. Kuigi koer võib valu korral häält teha, ei käitu ta siiski sarnaselt inimesega. Koerte jaoks on haukumine, halisemine, nuuksumine ja ulgumine moodused, kuidas väljendada oma vajadusi. Koerad häälitsevad enamasti selleks, et suhelda, mitte tingimata selleks, et emotsioone väljendada.
Koerad võivad nuuksuda või haliseda siis, kui nad tahavad süüa või jalutama minna. Koerad hauguvad siis, kui võõrad on läheduses ja nad tajuvad ohtu. Neis häälitsustes pole midagi veidrat. Koerad on osavad õppijad: kui nad taipavad, et teatud häälitsused aitavad neil tähelepanu saada ja nad saavad näiteks süüa või jalutama, siis nad käituvad teinekordki samamoodi. Võib öelda, et nuuksumine ja halisemine on sarnased sellele, kui väike laps tähelepanu saamiseks nutab.


description: YouTube'ist võib leida palju videoid, kus loomaomanikud on jäädvustanud hetke, mil nende kiisu lihtsalt muuseas mõne klaasi või telekapuldi laualt maha lükkab. Mõned kassid teevad seda ka siis, kui omanik on neid korduvalt keelanud. Miks kiisu nii teeb?

title: Miks meeldib kassidele asju ümber lükata?

maintext:
Üks põhjus, miks kassid pildiraame ja veeklaase maha lükkavad, on nende jahiinstinkt. Kassid puudutavad käpaga erinevaid esemeid samamoodi nagu nad puudutaksid oma saaki. Kui kass mängib lauanurgal mõne klaasiga, siis tegelikult lihvib ta oma jahiinstinkti, et näha, mis juhtub siis, kui ta klaasi veidi patsutab, kirjutab Mother Nature Network.
Kassi instinktid ütlevad talle, et mõni suvaline ese, mis kodus vedeleb, võib osutuda hiireks või muuks saakloomaks, kui seda käpaga vaid veidi tagant julgustada. Kunagi ju ei tea, millal võib telekapult järsku jalad alla võtta ja jooksu pista ning siis on lõbu laialt.
Ent kass pole rumal ja pärast paari korda õpib ta, et kõiki esemeid ei tasu kohelda kui saaki. Seega jahieesmärgil ta seda enam ei tee, aga see ei tähenda, et kass lõpetaks asjade maha lükkamise. Ta võib seda edasi teha, aga tema eesmärk on teine: võita inimese tähelepanu.
Kui kassil on igav või ta soovib juhtida tähelepanu sellele, et kätte on jõudnud söögiaeg, siis ta teeb midagi sellist, mis on minevikus andnud talle sobivaid tulemusi. See tähendab, et ta võib laua pealt kõik asjad maha lükata, sest ta teab, et tänu sellele saab ta omaniku tähelepanu.
Selleks, et kiisu oleks õnnelik ja klaasid kodus terved, tasuks kassile süüa anda samadel kellaaegadel ning temaga piisavalt mängida. Kassil võivad ju lelud toas vedeleda, aga vahel peab ka omanik ise kiisuga mängima. Kodus võiks olla ka vähemalt üks kraapimispost, kus kass saab oma küüsi teritada ja piisavalt ronimiskohti.
Kui kassiga ei tegeleta ja kui kodus on vaid üks kass, siis hakkab kiisu ise otsima võimalusi, kuidas oma meelt lahutada ning see tähendab ka uute «mänguasjade» leidmist.


description: Kassid on üsna müstilised tegelased ja nende käitumist võib olla vahel raske mõista. Toakasside omanikud on ehk märganud, et kiisud võivad vahel mööda tube justkui sihitult ringi joosta.

title: Miks kassid vahel sihitult mööda tuba ringi tuiskavad?

maintext:
Katelynn Davise kass on leitud tänavalt ja kui kiisu oli väike, armastas ta magada perenaise õla peal. Nüüd, 2-aastasena, jookseb kass sageli arutult mööda tube ringi ja võib vahel pikalt paigal istuda ning näuguda. Milles on asi? National Geographic aitab sellele küsimusele vastust leida.
«See on üsna tüütu. Ma armastan teda ja tahan talle parimat, aga ma ei tea, mida peale hakata,» sõnas Davis. John Bradshaw Bristoli ülikoolist on kasside treenimisest raamatu kirjutanud ja teab kiisudest nii mõndagi. Tema sõnul tuleks esiteks mõista kassi tausta. Ilma emata kasvanud kassid – ja ilmselt on ka Davise kiisu üks neist – võivad vahel ebatavaliselt käituda.
Loomade käitumist uurinud Nicholas Dodman lisas, et kui kass on nooruses elanud välitingimustes, siis ta võib toas tunda klaustrofoobiat ja see võib panna kiisu omamoodi käituma. Dodman sõnas, et kass võib sihitult ringi tormata ka siis, kui temaga ei tegeleta piisavalt. «Kasside, nii suurte kui väikeste, tavaline käitumismuster on selline, et nad magavad või tukastavad ja seejärel on neil järsud energiasööstud. Siis peavad nad ka jahti,» ütles Dodman. Kui kassi elustiil pole füüsiliselt piisavalt aktiivne, võivad need energiasööstud esineda väga suvalistel aegadel ja omaniku lausa ära ehmatada.
Üks moodus, kuidas kassi energiat õigesti suunata, on kassiga mängides. Selleks võib kasutada loomapoes müügil olevaid lelusid või võib ka ise kiisule mänguasja teha, mis tema tähelepanu köidaks. Kui omanik aitab kassil energiat kulutada, siis väheneb võimalus, et kass näiteks keset ööd mööda korterit ringi tuiskama hakkab.


description: Kuidas reageerivad suured ja uhked kaslased sellele, kui nad pääsevad lõpuks kitsastest tsirkusepuuridest ja rangest treeningust ning saavad looduses vabalt ringi joosta? Vaata videost, kuidas arglikud lõvid, tiigid ja muud kaslased loodusega tutvust teevad!

title: Video: tsirkusest päästetud loomad tutvuvad esmakordselt loodusega

maintext:
Seitse lihtsat viisi loomade abistamiseks
Selleks, et loomi aidata ja neid kannatustest säästa, ei pea tingimata asutama loomade varjupaiku, leiutama taimepõhiseid alternatiive loomsetele toodetele või korraldama rahvusvahelisi kampaaniaid. Alustada saab ka lihtsamalt, kirjutab MTÜ Loomuse kommunikatsioonijuht Annika Lepp.
Tsirkuses pimedaks jäänud elevant naudib oma uut elu
Elevant Lucky hakkas tsirkuses tööle siis, kui ta oli kõigest 4-aastane. Paar aastat hiljem tekkis tal tõsine silmapõletik, kuid sellest hoolimata pidi loom edasi töötama.
Suurepärane uudis: veel üks riik keelustas elevantide kasutamise tsirkuses
Loomade õiguste eest võitlev organisatsioon Loomus andis oma Facebooki-lehel teada, et Norra keelustas elevantide ja teiste eksootiliste loomade kasutamise tsirkuses. Norra loomakaitsjad jätkavad tööd kõikide metsloomade kasutamise keelustamiseks tsirkustes.
Ministeerium soovib piirata loomatsirkustes kasutatavate loomade ringi
Maaeluministeerium saatis kolmapäeval kooskõlastusringile loomakaitseseaduse muutmise eelnõu, millega plaanib keelustada elevantide, ahvide ning kiskjate, välja arvatud kasside ja koerte kasutamise avalikel üritustel, sealhulgas tsirkuses.
Lõvid põgenesid Saksamaa loomaaiast
Kahel lõvil õnnestus oma puurist põgeneda, mistõttu evakueeriti terve loomaaed inimestest.
Ligi 5000 inimest toetab loomatsirkuste peatamist
Alates 16. maist on ligi 5000 inimest edastanud lehekülje www.loomadetatsirkus.ee kaudu palve maaeluministeeriumile ning veterinaar- ja toiduametile, et toetada loomade tsirkuses kasutamise keeldu ja peatada Eestisse saabuv loomatsirkus.


authors:
Kerti Kulper
Alexei Danichev Sputnik

description: Prantsusmaal Bretagne'i piirkonnas asuvas ööklubis esines möödunud laupäeval ühe tsirkuseetenduse raames ka kettidesse aheldatud karu. Pealtvaatajatele ei avaldanud see sugugi muljet.

title: Prantsusmaal esines karu ööklubis

maintext:
Karu esines Scala ööklubis, mis asub Guipry-Messaci linnas. Vahetult pärast etendust hakkas sotsiaalmeedias kiirelt sõna levima ja karu ööklubisse toimetamine sai kõvasti kriitikat. Paljud tegid etteheiteid ööklubile, et selline üritus üldse lubati korraldada ja juhtumist teavitati ka kohalikke loomakaitsjaid, kirjutab The Local.
Ööklubi pole loomade jaoks kindlasti õige koht, kus olla, kuna seal on väga palju inimesi ja ööklubides kipub umbne olema. Karu oleks võinud inimesi ohtu seada, kuid samamoodi oli ta ka ise ohus, sest oli täiesti võõras ja vales keskkonnas.
Internetis algatati ka petitsioon, et kõnealune ööklubi ei korraldaks enam üritusi, kuhu on kaasatud loomad. Paari päevaga on petitsioonile kogutud üle kahe tuhande allkirja. Scala ööklubi ei ole omapoolseid selgitusi veel avaldanud.


authors:
Melissa Mcgee
Caters News Caters News Agency

description: Kuldne retriiver Gertie ei usalda sugugi brokolit, mille söömisega on ka paljudel lastel probleeme. Videost on näha, kuidas koer brokoliga mängib ja üritab seda endast eemale visata.

title: Video: koer ei usalda brokolit


description: Tartu koduta loomade varjupaigas ootab uut omanikku isane koer Täpi. Täpi jäi kahjuks kodust ilma, kuna tema omanik jäi haigeks ega saanud enam koera eest hoolitseda.

title: Päevakäpp: koer Täpi ootab kodupakkumisi

maintext:
Koerad on suutelised erinevaid emotsioone kogema ja tihtipeale on just inimesed need, kes mõjutavad koera meeleolu kõige enam. Suured muudatused – uue lemmiklooma või beebi koju toomine, kolimine või pereliikme haigus – võivad koertel stressi, ärevust ja isegi depressiooni tekitada.
Tänavalt püütud koer näitas politseinikule keelt
Nii mõneski politseiuudiseid kajastavas teleklipis on näidatud kodanikke, kes väljendavad pahameelt, kui politsei neid oma autosse pistab ja aresti- või kainestusmajja toimetab. Nüüd tuleb välja, et ka koerad julgevad välja näidata, mida nemad arvavad sellest, kui neid politseiautosse pannakse.
Eestlaste loodud jälgimisseade aitab kadunud koera leida
Koeraomaniku jaoks on üks hullemaid õudusunenägusid see, kui neljajalgne sõber ära kaob. Ikka ja jälle võib sotsiaalmeedias näha postitusi ja pilte koertest, kes on kadunud ning keda meeleheitel peremehed loodavad üles leida. On õnneliku lõpuga lugusid, aga… kõigil nii hästi ei lähe.
Toidud, mida ei tasuks koerale pakkuda
Me võime ju kohelda oma lemmikuid nagu pereliikmeid, aga see ei tähenda, et me peaks neile pakkuma inimestele mõeldud toitu.
Lugeja kirjutab: koer on mõned kassi kombed omaks võtnud
Eile läks käima meie lugejamäng, mille raames ootame teie lõbusaid, veidraid või omapäraseid lugusid oma lemmikloomadest. Lugejamängu auhinnaks on fotosessioon. Mängust võtab osa ka Elina, kes kirjutas meile oma koerast nimega Watson.
Päevakäpp: tõsine Margus ootab uut omanikku
Tartu koduta loomade varjupaigas ootab kodupakkumisi vanemaealine koer Margus, kes püüti kinni Põlvast.
Video: omanik tegi koerale liigutava üllatuse
Kuldsel retriiveril Jolene'il on oma lemmiklelu Gumby, mida talle meeldib närida ja endaga kaasas kanda. Jolene'i omanik otsustas koerale üllatuse teha ja tõmbas endale selga suure Gumby kostüümi.


description: Eile lõppes Nepalis iga-aastane Tihar festival, millega avaldatakse tänu inimestele ja jumalatele, aga ka taimedele ja loomadele.

title: Galerii: Nepalis avaldati koertele tänu

maintext:
Festival kestab viis päeva. Esimene päev on pühendatud varestele, teine koertele ja kolmas lehmadele. Koertele pühendatud päeva nimetatakse Kukur Tihariks ja sel päeval austatakse kõiki koeri.
Portaali DogBuddy andmetel tänatakse Kukur Tihari ajal koeri nende armastuse ja lojaalsuse eest. Nepali kutsikatele pannakse sel päeval kaela pärjad ja kõik koerad kaunistatakse punase pastaga. Selle rituaaliga õnnistatakse neid, kes koertele Kukur Tihari ajal vastu tulevad.
Rituaali juurde käib ka kõigile koertele maiuste, puuviljalõikude ning kana ja riisi pakkumine söögiks. Igal aastal toimub festivali raames Nepali koerte treeningkooli paraad, kus koerad näitavad põnevaid trikke ning neljajalgseid tänatakse nende raske töö eest.


description: Sulale läinud ilm, pilve vahelt piiluv päike ja lume alt paistev maapind kehutavad loomaaialoomi aktiivsusele. Ka külmaõrnemad liigid saavad nüüd taas endale veidi pikemaid õuejalutuskäike lubada.

title: Uudiseid loomaaiast: pelikanid ootavad pulmi


authors:
Kerti Kulper
Foto
Tami Chappell Reuters

description: Hiidpandad Mei Lun ja Mei Huan sündisid USAs Atlanta loomaaias, kuid nüüd on nende uueks koduks Chengdu hiidpandade keskus Hiinas. Pandad toimetati uude kohta novembris, kuid nad pole siiani uute elamistingimustega ära harjunud.

title: USAs sündinud hiidpandad said Hiinas kultuurišoki

maintext:
Näiteks ei suuda nad harjuda toiduga, mida neile Hiinas pakutakse. USAs olid pandade suureks lemmikuks küpsised, Hiinas on neile aga pakutud bambust ja õunu, aga neid keelduvad pandad söömast. Loomatalitaja sõnas, et pandad söövad õunu ja bambust vaid juhul, kui uute roogade juures on ka neile tuttavaks saanud küpsised, kirjutab Mother Nature Network.
Talitaja sõnul üritab ta pandade menüüd aegamisi mitmekesisemaks muuta. Mei Huan on hakanud muutustega vaikselt harjuma, kuid Mei Lun mitte.
Lisaks toidule on pandadel raske harjuda kohaliku keelega. Nimelt nad ei taha reageerida loomatalitajate dialektile, mida antud piirkonnas räägitakse. Pandad reageerivad oma nimele ja lihtsamatele ingliskeelsetele käsklustele, kuid hiina keelele ei reageeri nad veel üldse. Loomatalitajad üritavad pandadele õpetada lihtsamaid hiinakeelseid fraase, et nad oskaksid neile vastata.


description: Uus-Meremaal asuva Oamaru linnakese pingviinide elu muutus veidi paremaks, kuna neile ehitati turvaliseks liiklemiseks eraldi tunnel.

title: Uus-Meremaal ehitati pingviinidele tunnel

maintext:
Alates 1990. aastate algusest on Oamaru olnud koduks tervele kolooniale kääbuspingviinidele, kes kasvavad kuni 30 sentimeetri pikkuseks. Need tillukesed tegelased kõnnivad iga päev koidiku ajal mereni ja õhtul, kui hakkab hämarduma, liiguvad tagasi oma pesade juurde, kirjutab Moter Nature Network.
Kuigi linnavõimud on üritanud pingviine turvalisematele aladele suunata, on väiksed pingviinid oma harjumustele kindlaks jäänud ja kasutavad endiselt samu radu. Lisaks sellele, et liiklus võib pingviinidele ohtlik olla, tekitavad probleeme ka huvilised, kes käivad pingviine vaatamas.
Pingviinide turvalisuse tagamiseks otsustati neile ehitada eraldi tunnel. Tunneli pikkuseks on umbes 24 meetrit. Tunneli ehitus algas septembris ja mitmed kohalikud ettevõtted annetasid ehituseks materjale ja paljud vabatahtlikud käisid abi pakkumas.
Tunnel avati 3. novembril. Tunneli juurde paigaldati ka mõned lambid, et pingviinidel oleks kergem seal liigelda. Tunnelit jälgib eraldi kaamera, et oleks teada, kas ja kui palju pingviinid tunnelit kasutavad.


description: Loomade varjupaiku on tihtilugu üsna nukker külastada, sest kurb on vaadata koeri, kes peavad oma päevi mööda saatma puuris olles. Üks USAs Oregoni osariigis asuv koerte varjupaik otsustas asjale aga loominguliselt läheneda.

title: USA varjupaigas elavad koerad puuride asemel majakestes

maintext:
Luvable Dog Rescue varjupaigas, mis asub Oregoni osariigis Eugene'i linnas, otsustati puuridest loobuda ja koerad paigutati elama pisikestesse värvilistesse majadesse, mis meenutavad tillukesi suvilaid. Koerte majakesed on seest väga humoorikalt sisustatud: lisaks diivanile, kus kutsa saab pikutada, on majas seintel pildid ja seal on isegi öökapid ning lambid, kirjutab Mother Nature Network.
Lisaks sellele, et koerad saavad privaatsust nautida eraldi majakestes, on Luvable Dog Rescue varjupaigal üsna suur territoorium, kus on nii metsa kui matkaradu. Koerad saavad piisavalt ringi liikuda ja heas tujus uusi omanikke oodata.
Varjupaiga tegevjuht Liesl Wilhardt rääkis, et ta on alati armastanud pit bulle ja alguses olidki tema hoolealusteks vaid pit bullid. Ajapikku muutus aga hobi tööks ja nüüd saavad tema loodud varjupaigas peavarju kõik koerad. Wilhardt ütles, et tal on plaanis luua eraldi «emade osakond», kus värskelt emaks saanud koerad saaksid rahulikult aega veeta oma kutsikatega.
Wilhardti sõnul on varjupaiga eesmärgiks muuta iga koera sealviibimine võimalikult mugavaks ja stressivabaks. Ta loodab, et need koerad, kes on perest ilma jäänud või pesakonnast välja heidetud, saavad varjupaigas lõpuks tunda, et nad kuuluvad kuskile.
Vaata selle toreda varjupaiga pilte!


description: USAs tähistati 11. novembril veteranide päeva ja selle puhul levis sotsiaalmeedias imearmas video sellest, kuidas koerad taaskohtuvad sõjast naasnud omanikega. Pole kahtlustki, et koeri valdab sel hetkel siiras rõõmutunne ja loomulikult on ka omanikud õnnelikud. Vaata videot!

title: Minuti jagu siirast rõõmu: koerad taaskohtuvad sõjast naasnud omanikega

maintext:
Koerad on inimeste kõrval elanud juba tuhandeid aastaid. Tänu säilinud fotodele saame võrrelda, millised nägid välja mõned koeratõud umbes saja aasta eest ja millised on nad praegu.
Kuidas tõlgendada koera käitumist
Iga omanik mõistab oma koera kõige paremini, aga kuna koerad ei oska end sõnadega väljendada, siis peavad inimesed õppima koerte käitumist õigesti mõistma.
Kuidas talvel koera käppade eest hoolitseda
Talve tulekust annavad jõuliselt märku nina näpistavad külmakraadid ja maha on sadanud esimene lumi. Endale saapaid jalga tõmmates mõelge ka oma lemmikule.
Miks meeldib mõnele koerale teki all magada?
Kas sinu koer on üks neist, kes poeb teki alla ja jääb seal magama? Paljud koerad teevad nii. Kuna tegemist oleks justkui inimestele omase asjaga, siis on üsna lõbus vaadata, kui koer samamoodi käitub.
Kas koerad nutavad samamoodi nagu inimesed?
See, kuidas koerad omavahel ja ka inimestega suhtlevad, on ühtlasi põnev, ent samas ka segadust tekitav. Koerad pole küll võimelised rääkima, kuid nad on suutelised oma tundeid väga selgelt väljendama ja on kordades ausamad kui inimesed.
Seitse märki, et koeral võib olla stress
Koerad on suutelised erinevaid emotsioone kogema ja tihtipeale on just inimesed need, kes mõjutavad koera meeleolu kõige enam. Suured muudatused – uue lemmiklooma või beebi koju toomine, kolimine või pereliikme haigus – võivad koertel stressi, ärevust ja isegi depressiooni tekitada.
Tänavalt püütud koer näitas politseinikule keelt
Nii mõneski politseiuudiseid kajastavas teleklipis on näidatud kodanikke, kes väljendavad pahameelt, kui politsei neid oma autosse pistab ja aresti- või kainestusmajja toimetab. Nüüd tuleb välja, et ka koerad julgevad välja näidata, mida nemad arvavad sellest, kui neid politseiautosse pannakse.
Toidud, mida ei tasuks koerale pakkuda
Me võime ju kohelda oma lemmikuid nagu pereliikmeid, aga see ei tähenda, et me peaks neile pakkuma inimestele mõeldud toitu.
Koerad teavad, et nad on inimestele kallid
Koeraomanikke liigutas hiljuti uudis, et suure tõenäosusega näevad koerad magades inimesi unes. Mida võiks koeraomanik veel teada sellest, kuidas lemmikloom temasse suhtub?
Kuidas koerale õigesti pai teha?
See, kuidas sa koerale pai teed, võib muuta sind koera jaoks parimaks sõbraks või hoopis inimeseks, keda ta eelistab vältida. Pole vahet, kas teed pai enda või mõne tuttava koerale, paari asja tasuks koera paitades arvesse võtta.


authors: Jaanus Lensment Postimees Pm Scanpix Baltics

description: Kui eelnevatel aastatel on Tallinnas raekoja platsis toimuval jõuluturul väikeses aedikus olnud ka põhjapõdrad, siis sel aastal põhjapõtru turule ei tooda.

title: Tallinna jõuluturul sel aastal põhjapõtru ei näe

maintext:
Tallinna kesklinna valitsusest öeldi Postimehele, et vastavalt linnavalitsuse otsusele ja avaliku ürituse korraldamise loale on põhjapõdrad lubatud raekoja platsi jõuluturule sel aastal 23.-26. detsembrini. Jõuluturu korraldaja hindas aga niisugust ajavahemikku liiga lühikeseks, et loomi transportimisega traumeerida ja seetõttu loobuti põhjapõtrade turule toomisest.
Varasematel aastatel on jõuluturul probleeme olnud sellega, et külastajad on põhjapõtradele söögipoolist pakkunud, kuid vale toitumine on loomad haigeks teinud. Sama probleem esines selle aasta alguses ka Otepääl paiknevas talvepargis, kus kaks põhjapõdravasikat surid külastajate pakutud toidu tõttu.


description: Lugejamängust võtab osa Vilja, kes kirjutas meile oma kassist nimega Kati. Katiga on juhtunud paar toredat seika, mis jäävad omanikule eluks ajaks meelde.

title: Lugeja kirjutab: kass Kati põnevad seiklused

maintext:
Esimesel päeval, mil kiisupreili meie perre saabus, otsustas ta mulle kohutava ehmatuse teha. Koristasin parasjagu ja polnud Katit tükk aega ringi liikumas märganud, mispeale hakkasin teda otsima. Kui ma teda kohe ei leidnud, sattusin paanikasse, otsisin juba ajuvabadest kohtadest, külmkapist, kappidest, diivanialusest rääkimata. Kutsumisele ta ka ei reageerinud. Vaatasin ka üle rõduserva alla, ei kedagi. Süda tilkus verd, et kindlasti alla kukkunud ja et mis nüüd saab. Otsustasin siiski veel toast otsida. Ja seal ta lesiski... vannitoa valamukapis, aga kuidas ta sinna veel sai? Ta oli pugenud pisikesest praost, mis kapi all torude tarvis lõigatud on, sahtlisse, kus olid mõnusad käterätikud, mille peal turvaline tukastada.
Erakogu
Lisaks sellele oli tal väiksena asjade vedamise komme, võttis igasuguseid asju hammaste vahele nagu koer. Pidin omale juba uued sussid ostma, sest üks suss oli lootusetult kadunud. Kaks nädalat hiljem leidsin sussi voodi tagant üles.
Ühe omapärase kombe pärast ei saa mina oma hambaharju hoida valamu äärel topsiku sees. Nimelt on kiisul mingi kummaline komme harjaseid närimas käia, ta on mulle sellega ka vahele jäänud. Samuti on tal nõrkus vatitikkude vastu.
Ühel kenal päeval sai kodus remonti tehtud, valge värv ilusti värvialusele valatud. Kui umbes pool seina sai värvirulliga ära värvitud ning Katil pea juba üles-alla vaatamisest ringi käis, siis ühel hetkel oli kuulda plärtsatust! Vaeseke tegi korraliku hüppe otse valge värvi sisse. Suure ehmatusega pani Kati oma valgete käpakestega teise tuppa plehku, otse üle diivani ja laua, jättes endast maha väiksed valged käpajäljekesed. Muidugi järgnes sellele värvivannile suurem pesemine kraanikausis, millega ta isegi üllataval kombel nõus oli, samal ajal segistit kahe käpaga kinni hoides, kui soe vesi talle peale voolas.
Erakogu
Ükskord, kui sai külalisi külla oodatud, käisin just tualetis. Loomulikult kuulub vannituba koos oma mugavustega kassi territooriumi hulka ja ilma tema järelevalveta seal viibida ei või. Kui ma olin lasknud vett, siis Kati läks piiluma, mis seal potis on, aga vaeseke kukkus potti ja sai korralikult märjaks. Just samal hetkel saabusid külalised. Pärast väikest pesu nägi kass välja nagu nälginud rääbakas, aga oli igati valmis külalisi vastu võtma.
Oma tavapärast päeva veetes, helises uksekell. Lõõtsutaval häälel naaber, kes elas kõrvaltrepikojas, tuli teatama, et mu kass on rõdult alla kukkunud ja nemad nägid seda pealt. Ruttu tormasin alla oma Katit otsima, kujutasin juba ette, kuidas tal on lahtised luumurrud, oigab seal maas oma viimaseid hingetõmbeid tehes ja mõtlesin, et kuidas, kuhu ja kelle juurde ma temaga abi otsima minema pean. Kassikene oli maja taha trepi alla ennast peitnud, kutsumise peale tuli ta sealt nurrudes välja ning ronis mulle sülle ja mina tundsin suurt kergendust, sest temaga oli kõik korras. Ta väga armastab värskes õhus viibida.


authors:
Kerti Kulper
Võru Varjupaik

description: Võru varjupaigas ootab kodupakkumisi 6-aastane emane koer Agnes.

title: Päevakäpp: emane koer otsib uut kodu

maintext:
Agnes on eriline koer. Tal on tõenäoliselt kaasasündinud nägemisprobleem: tema nägemine on pisut kehvem kui liigikaaslastel, kuid ta on elanud tavalist elu ja saanud suurepäraselt hakkama.
Väikest puuet kompenseerib aga Agnese suurepärane iseloom. Ta on sõbralik, südamlik ja talle meeldib väga kaissu pugeda. Agnese uus omanik saab endale maailma parima sõbra ning truu kaaslase veel pikkadeks aastateks.
Kui soovid Agnese kohta rohkem infot, helista varjupaika telefonil 53 404 223.


description: 2005. aastal tabas ameeriklast Tim Dombrowskit järjest mitu tagasilööki. Mees oli õnnetuse tõttu oma kaela murdnud ja oli valmis välja kuulutama eraisiku pankrotti, kui üks telereklaam muutis tema elu.

title: Kassi varjatud anne on omaniku pangaarvele kena summa toonud

maintext:
Telereklaamis räägiti CD-komplektist, mis pidavat inimestele õpetama, kuidas eBay keskkonnas antiikesemeid müüa ja seeläbi raha teenida. Kuna Dombrowskil polnud enam midagi kaotada, otsustas ta komplekti tellida, kirjutab iHeartCats.
Ta otsis oma kodust välja kõik asjad, mis võiksid olla antiiksed ja hakkas neid asju ritta sättima, et veebipoe jaoks esemetest pilte teha. Pildistamise ajal uitas kohale ka mehe uudishimulik kass Mercedes.
«Ma hakkasin pildistama ja Mercedes nõudis üha rohkem mu tähelepanu ning istus pildistatavate esemete kõrval, seega ma lasin tal poseerida ja kaasasin ta fotodele,» ütles Dombrowski ajakirjale Forbes antud intervjuus.
Selgus, et kassile meeldis väga kaamerale poseerida ja tähelepanu keskpunktis olla. «Ta sättis fotodel end justkui püsti seisma ja ma sain selle kohta väga palju kirju,» sõnas Dombrowski. Ei kulunud kaua aega, kui mees mõistis, et kõige rohkem tähelepanu saavad need esemed, mille fotodel on ka mustvalge kiisu.
Nüüd on sellest saanud Dombrowski ja Mercedese ühine ettevõtmine. «Ma lihtsalt ütlen talle, et lähme teeme mõned pildid ja ta tõttab kiirelt kohale. Vahel tuleb teda ka maiustustega meelitada, sest ta võib tujukas olla ega taha alati püsti seista,» selgitas mees.
Ta meenutas, et kui nad esimesed pildid koos tegid, oli Mercedes alles väike ja Dombrowski sai kiisu oma peopessa võtta, kuid nüüd on kass nii suureks kasvanud, et pildistatavad esemed näevad tema kõrval väikesed välja.
Dombrowskile on lausa pakutud tuhandeid dollareid fotogeense kassi eest, kuid mees ei suuda kiisust loobuda, kuna tegemist on tema pereliikmega. «Temale ei saa hinda külge panna. Ma ei annaks teda kunagi ära, isegi mitte miljoni dollari eest,» kinnitas ta.
Dombrowski plaanib välja anda kalendri, mille staariks on loomulikult Mercedes.
Vaata pilte Tim Dombrowski eBay lehelt!


description: Kassil nimega Timmyl on omapärane komme: ta käib naabrite juures pehmeid mänguasju laenamas. Timmy omanikul õnnestus kord ka videole jäädvustada see, kuidas isepäine kiisu tuli naabrite juurest ja tal oli hambus keskmise suurusega pehme lelu.

title: Video: kass laenas naabritelt pehmet mänguasja


description: Koerad on suutelised erinevaid emotsioone kogema ja tihtipeale on just inimesed need, kes mõjutavad koera meeleolu kõige enam. Suured muudatused – uue lemmiklooma või beebi koju toomine, kolimine või pereliikme haigus – võivad koertel stressi, ärevust ja isegi depressiooni tekitada.

title: Seitse märki, et koeral võib olla stress

maintext:
Koeraomanikele suunatud portaal iHeartDogs tõi välja seitse märki, mis viitavad sellele, et koer võib olla stressis.
1. Muutused käitumises
Emotsionaalse stressi tõttu ei pruugi koer tunda huvi mängimise ega jalutamise vastu, mõned koerad võivad muutuda ka agressiivseks. Kui koer peaks end toas kergendama või muul moel ebatavaliselt käituma, siis see on selge märk, et miski muudab koera ärevaks. Igaks juhuks oleks mõistlik loomaarstiga suhelda, veendumaks, et tegemist poleks mõne haigusega. Kui su koer on terve, ent tundub olevat masenduses, siis võib-olla soovib ta lihtsalt rohkem tähelepanu saada.
2. Muutused söömisharjumustes
Kui koer on muidu hea isuga, kuid nüüd on hakanud toidukaussi pigem vältima, siis võib põhjuseks olla ärevus või depressioon. Ohumärgiks võib olla seegi, kui koer on tavapärasest näljasem või nurub rohkem maiustusi. Sellisel juhul võib koera piinata igavus või tal võib olla mõni emotsionaalne häire.
3. Muutused magamises
Tavaline täiskasvanud koer peaks magama 12-14 tundi päevas. Kui koer magab rohkem, siis tal võib olla igav või ta on masenduses. Pea meeles, et koera kogu maailm keerleb ümber sinu. Sina oled ta parim sõber, isiklik kokk, mängukaaslane ja kallistaja. Kui koer on järsku väsinud ja tahab rohkem magada, siis võib asi olla selles, et ta tunneb sinust lihtsalt puudust.
4. Rahutult ringi sammumine
Kui koer ei suuda paigal püsida ja muudkui tatsab ringi, siis tasuks loomaarsti poole pöörduda ja nõu küsida. Kui selgub, et koera tervis on korras, siis võib rahutult ringi sammumine viidata sellele, et koer ei liigu piisavalt ja teda tuleks vaimselt ning emotsionaalselt rohkem stimuleerida. Ürita koeraga rohkem liikuda ja mängida. Mõnele koerale on abiks seegi, kui tal on kindel graafik.
5. Jälgi koera kehakeelt
Koera kehakeel on sõna otseses mõttes võrdne tuhande sõnaga. Koerad näitavad oma emotsioone alati välja, seega kui koera kõrvad on ludus, saba jalge vahel, pilk maha suunatud ja kael all, siis on tegemist ühe õnnetu kutsaga. Hirmule, kurbusele, ärevusele või stressile võivad viidata veel värisemine, peitmine ja omaniku külge klammerdumine.
6. Lahtised karvad
Paljud koerad ajavad karva, aga kui märkad koera kehal järsku karvutuid laike ja põrandal on tavapärasest enam koerakarvu, siis võib põhjuseks olla stress. Teatud terviseprobleemid võivad panna koera naha rohkem sügelema ja võivad ka karvad lahti teha. Kindluse mõttes tasuks loomaarsti poole pöörduda. Kui põhjuseks on ärevus ja/või stress, siis oskab arst nõu anda, kuidas olukorda muuta.
7. Liigne lakkumine
See, et koerad end lakuvad, on üldiselt täiesti normaalne. Stressis või depressioonis koer võib end aga nii palju lakkuda, et mõnes kohas jääb karvu vähemaks, tal võivad tekkida haavandid ja ka seedehäired.
Ära kunagi alahinda koera emotsioone ja pea meeles, et ta võib kogeda emotsionaalset valu ning stressi. Kuna koerad on inimestesse väga kiindunud, siis mõjutavad inimeste emotsioonid ka koerte omi väga suurel määral. Kui koer tunneb, et talle ei pöörata piisavalt tähelepanu, siis võib ta tunda suurt kurbust.